text:
Taqi jaqina manq’aña phuqata suma k’uchi jakasipxañatakisa arusthapïwinaka phuqañatakisa arsusipxarakthwa, ukhamatwa taqi jaqisa puraka katuri manq’anakatsa jani pisthapipxarakiniti, amanawiwa wali ch’amani ch’ullqi kankañani jaqinsa jaqïwskaña jakaña jikxatapxarakini.
Uka jach’a amtäwi phuqaña laykuxa Estado taypita:
(a) Perú markana kunaymana manq’a juyranaka achuyäwinakawa sapa marata sapa mararu ch’amanchasiskarakini, walja qullqata achuyasa, laq’unakata jark’aqasa, pachamama uraqina utjiri alinaka jani chhaqtayasa, ukampinsa k’achata k’achata anqáxa markanakata apanita manq’anaka alaña armanukusa.
(ch) Manq’a qhatunakana taqi jaqina suma ch’amani jakasipxañanakapataki taqi phuqata jakiqkaña manq’a juyranakawa utjayasiskarakini.
(h) Yaqha markanakata apanita manq’a juyranakaxa janiwa pachpa markanakana achuri manq’anaka armanukuñatakïkañapati, jani ukaxa Perú markana utjasirinakaxa anqa manq’a juyranaka uñch’ukkäwinkakipxaspawa, janirakiwa pachpa markanakana manq’a juyranaka achuyañaru jaqinakaxa wayusxapxarakispati, taqi ukanaka tuqita suma arusthapitaskarakiniwa.
(i) Taqi jaqinakana suma ch’amani k’umara kankañani utjasipxañanakapatakixa, kunaymana manq’a juyranaka alxaña alaña tuqinakatsa uka Concejo Internacional de alimentación y Nutricion sutini uta taypita kuna arusthapïwinakasa suma unanchata uñjata phuqayataskarakiniwa.
(k) Taqi jaqina suma q’uma manq’anaka manq’añanakapa layku, manq’a juyranaka achuyañasa, alxäwinakasa, imäwinaka ukata manq’a juyranaka t’uqiyäwinaksa uka Municipio ukata yaqha mayachäwinaka taypita suma uñjatarakiniwa.
(l) Kunatixa suma q’uma kankañana utjañataki wakïski uka tuqinakata suma amuyataskarakiniwa.
(ll) Taqi jaqina suma purapata yäqasisa utjaña kankañanxa, manq’a juyranaka alata pita jakasirinakata arxatasiñanakapatakixa, ukhamaraki manq’a juyranaka musirinaka utjañapataki, mayacht’äwinakawa utt’ayasiskarakini.
(m) Waña maranakana, juyphi maranakana, laq’u maranakana, uraqi ch’alla laq’anaka uma lluxllampi apjata maranakana jani manq’a juyranaka achuqipana jani manq’ata pisthapiñatakisa kunaymana wakicht’asïwinakawa amtataskarakini, ukatakisti uraqisa aliqata samayataskarakiniwa ukampinsa kunaymana ch’amani nayra jathanakawa tumpthapitaskarakini.
(n) Estado taypita ukhamaraki yaqha mayachäwi taypinakatsa uka yapu yapuchäwinaka tuqita, uywa uywachäwinaka tuqita, quqa mallkïwinaka tuqita uka pachparaki yaqha alinaka uywäwinaka tuqita walja yatxatäwinakawa ch’amanchasiskarakini.
(ñ) Manq’añanakata pisthapirjama taqi markachirinakarusa jani sinti manq’ata t’aqisipxañanakapataki kunaymata manq’a juyranaka jikxataña thakiruwa irptasiskarakini, ukata khitinakati janipuni kunjamata manq’a juyranaka jikxatañanïpkisa jupanakaruxa yanapt’äwinakawa churasiskarakini.
(p) Taqi jaqina suma puraka phuqata k’uchi jakaña kankañani utjasipxñanakapataki wakiskiri amtäwinakawa apnaqasiskarakini, ukhamata phisqa maranita aynachankiri ukata ñuñuskiri wawanakasa, usuri taykanakasa, yatiña utanakaru sariri wawanakasa, wajcha kankaña utjasirinakasa, sinti pisthapita wajcha kankaña utjasirinakasa, ukhamaraki khitinakatixa manq’atjama sinti aynacht’irjamanakasa janiwa manq’ata sinti t’aqisipkaspati, jupanakatakixa manq’a juyranakasa thaqt’ataskarakiniwa, uka sipansti taqi maynina mayacht’asiña kankañampi yanapkipasiñawa wakisirakini.
(q) Manq’ata pisi pisi sarnaqipana kuna jani walt’äwinaka utjxipansa taqi chiqa markanakana manq’a juyranakampi yanapt’äwinakawa utjaskarakini, ukasti kunaymana mayacht’äwinakana mayaru mayachthapisïwinakapampiwa suma ch’amanchasirakini.
(r) Maya marani wawanakaru suma ñuñu pita uywiri taykanakarusa yanapt’ataskarakiniwa.
(s) Sinti manq’ata jalthapita q’uya jaqinakarusa suma ch’ama churiri manq’a juyranakampiwa yanapt’asiskarakini, ukhamata jupanakana jaqitatañanakapataki.
(chk) Taqi jaqinakaruwa puraka phuqata suma manq’t’ata jakasipxañanakapatakixa uka kunaymana manq’anaka tuqita, k’umara jakaña tuqita, q’uma utjaña tuqita, manq’a juyranakata jani pisthapiña tuqita ukhamaraki kunanakasa markachirinakaruxa manq’aña tuqita wakïskixa ukata tuqinaka suma yaticht’äwinakawa aptasiskarakini.
(t) Yatiña utanaka taypina kunaymana manq’añanaka tuqita yatichäwinakawa wakicht’asiskarakini.
(u) Nayra achachila awichanakaxa kuna manq’anaksa jila manq’asipxiritayna ukata jupanakaxa uka manq’anaka tuqita kuna yatiñanakanipxiritaynasa, uka yatiñanakawa chiqanxa suma yäqataskarakini.
(w) Taqi chiqa markanakana achuqiri manq’a juyranakatxa kunanakasa lurasïskarakispa uka tuqinakata suma yatiyäwinakawa wakicht’asiskarakini.
(y) Taqi chiqansa inampita manq’añanakampi yanapt’ita suyañakaxa utjapuniwa, uka jani aski sarnaqäwinaka armañatakixa sapa mayni jaqina ukhamaraki mayacht’ata jaqinakana arxatäwinakapawa ch’amanchasikarakini.


c: text/html

text:
Wali aski isturyanaka Aka tuqita África Subsahariana
Isturyanaka Aka tuqita África Subsahariana
13 achuqa phaxsi 2017
Ugandesa warmin 12-n sarnaqäwipa
Ajedrez anatäwin atipt’iri, wali uñt’at markan yuriri, Parlamento p’iqinchiri kullakampach taqin kullakanakan urup amt’apxañani.
24 jallu qallta phaxsi 2016
Skaters wayn tawaqunakax Sudáfrica uksanx “Waranq junt'u qullu” uksan walpun anatapxi
Skateboarding ukax Sudáfrica uksan janiw sinti uñt'atakïti, juk'ampins ch'iyar ayllunakana. Mayni zulúnkirix siwa: "Skaters ukhamapxtwa, aski jakawiniñ munapxta...".
15 taypi sata phaxsi 2016
Uganda markanx agentes de seguridad jupanakan jaylliw kariranakapaw nayrar sartaski
Nayra palla pallanaka ukhamarak jichha palla pallanakas panpachaniw mä amtakipxi.
30 willka kuti phaxsi 2016
Global Voices Podcast: Brexit, Brexit ukax taqi chiqankiwa
Aka simanax Caribe, Brasil, Rusia, Tanzania ukat Azerbaiyán markanakaruw irpapxäma.
21 willka kuti phaxsi 2016
Costa de Marfil: Yatichirix yatiqiripan jisk'a wawap q'ipxaruraqi, yatichäwit jani qhipartañapataki
« Jisk'a wawa q'ipxarta. Mäkiw amukt'awayxi, janiw jachxanti, ukampirus ikt'asiwayxiwa»
17 chinuqa phaxsi 2016
Somalí – Puntlandia markankir waynax k'añaskunak lurañ uñstäyawayi
"Jisk'a wawan anatasiskañapatakix kariy yänakw churirïtxa ukat ukar kachxatam sarakiw sirïtxa. Amuyatajatakix uka yänakamp anatasitapaw akham machaq uñstir amuyunak utjäwayi".
25 lapaka phaxsi 2015
Activismo web africano ukax Dakar ukawa, Senegal uksanw 26 – 28 lapaka phaxsin apasini
26 uru lapaka phaxsit Dakar ukan blogueros senegaleses ukat guineanos Africtivistes jupanakax uñt'ayapxäni.
10 taypi sata phaxsi 2015
Samart'añatakix wali jayw sarapxi: Croacia-Serbia qurpas makiptasaw mayn mayn arst'apxi
Kunapachatï, refugiados Serbia-Croacia, uksat yaqha markar sarxapxañapataki, mä qawqhanikiw sarapxi.
3 sata qallta phaxsi 2015
Kenia markan utapat arksut ayllu intijinax Banco Mundial ukaw utanakajar nakhantayañatak yanapt’i siwa
Uraqpachanw pisin jakasiranakax Banco Mundial ukax juk'akw yanapt'awayi sapxiwa.
30 willka kuti phaxsi 2015
Burkina ukat Burundi yatiqirinakan amuyt'äwipawa, waranqaniruw malaria usut qhisphiyaspa
Moctar Dembele ukat Gerard Niyondiko pani yatiqirinakax Africa markan morbilidad jiwayir usu tukhañatakiw sarantasipki.
7 mara t'aqa phaxsi 2015
1 mara t'aqa phaxsi 2015
Nigeria markankir rey de Lagos jupan munataparjam jan chimpuntapkan ukhax Igbo markar jiwayañatakiw asxarayi
"Kunti munktxa, Qutanakax jumanakatakix jach'aptaskakiniwa. Naya munkt uka kuntrapxat ukhax uma taypin jikxatasipxata.
30 qasäwi phaxsi 2015
Tanzania: markanx swahili arut yatichasxäni janiw inglés arutx yatichasxaniti
Tanzania markanx Jakaya Kikwete jilïr irpirix machaq sistema educativo apsuwayi, yatiqañ utanakanx swahili tayka arupatw yatichasxäni.
19 achuqa phaxsi 2015
Madagascar markax uman apatawa, jilïr ipiripax janiw jank'as yanapt'kiti
Madagascar markanx umaw aynacht'ayawayi. Markachirinakax redes sociales uksanw jamuqanak uñt'ayapxi.

robotstxt: allowed

filter: keep


text:
Isturyanaka Aka tuqita Literatura
10 lakan phaxsi 2014
22 llamayu phaxsi 2014
¡Jallalla pankanaka, ukatx injtayatapanaya!
Asociacionar sapa pank purki ukax akham chimpump qillqatawa: "Esto es un Libro Libre: janiw aljaskis ni akaskisa ".
18 qasäwi phaxsi 2014
9 chinuqa phaxsi 2014
22 lakan phaxsi 2013
4 jallu qallta phaxsi 2012
Europax pisinkañana: Global Voices-at nayrïr E-Book
Ukankiw mä suma aruskiptañatak aka ridis socialesl, kunatix chikanchasipxi nayraqat apsuwayapxi, uka jaqinakaw jan wali pachanak jupankar wakt´i khaysa jaya markanakana.
23 willka kuti phaxsi 2012
Panamá: ‘Songo’, machaqat yatxatat sarayïri
Panameño Edilberto González Trejos ukasti redes sociales, blogosfera ukanakatx “Songo” sat sutimpiw sarayi. Ukatx jupax yatxatatjamax Panamá markan taqi khitinakatix blogs ukat redes sociales ukanakamp...
10 mara t'aqa phaxsi 2012
31 llamayu phaxsi 2012
28 llamayu phaxsi 2012
1 llamayu phaxsi 2012
Túnez: Callinakan ullart'äwi
Túnez markan sartasiwinak utjk uka qhipatxa, mä machaq evento ukaw uñt'ayatäna, "L'avenue ta9ra", jan ukax "La avenida lee" jall ukham sutichata. Habib Bourguiba avenida uksar...
10 achuqa phaxsi 2012
18 sata qallta phaxsi 2011
Global Voicesampix aka uraqpach muyupxtana
Qasaw phaxsin 23 ur saraqatan Jour mondial du livre de l’UNESCO urupäniwa, ukat akax janiw sañ munkit Global Voices-atak qilqirinakan munatapata, jan ukax yaqha qilqäwinakat armt'asipxatapata. May sipanxa,...
18 achuqa phaxsi 2011
Portugués Arur Munasiwit Uñt'ayata Taqpach Mayjt'aw Arunakata (Variantes)
21ni anta phaxsinxa, Global Voices ukax Portugués aruruw día Internacional de la Lengua Materna ukham amtawayi lingüística ukatx cultural uksanakata. Blogósfera uksan ullart'apxam nayrïr novela...


text:
Isturyanaka Ta lakan phaxsi, 2014
31 lakan phaxsi 2014
Siria markatakix yatichäwix “turkakipawiwa”
Chance4Change 15 yatiqañ utaruw yanapt'añ amti, plan de studios ukamp askink nayaraqatar sarantapxañapataki.
30 lakan phaxsi 2014
Cloghers: Camboyana-nkir wayn tawaqunakax blogs ukanak uñstayasiñampiw qalltapxi
Rising Voices ukaw Camboya markan Cloghers ukjam sutin yatxatwi wakt'ayawayi, wayn tawaqunakan blog ukanak uñstayasipxañapataki ukatx uksan qillqt'äwinakp uñt'ayapxañapataki.
Kirguistán markanx activistas tawaqunakax isturyanakap formato digital uksan qillt'as uñt'ayapxi
Kirguistán markan activistas tawaqunaka, jupanakax aldeas uksankir wawanakaruw yatiñanakap uñt'ayapxi.
26 lakan phaxsi 2014
21 lakan phaxsi 2014
13 lakan phaxsi 2014
Ecuador marka: Quito-Pichincha uksanw Sismo ukax utjawayi
Atüru 12 uru aka llupaqa phaxsitx capital ecuatoriana uksanx mä uraq khathatix 5.1 magnitud ukhan unxtawayi, jan walt'äwinaka ukat pani jiwata ukjamaw utjawayi.
11 lakan phaxsi 2014
10 lakan phaxsi 2014
6 lakan phaxsi 2014
Barack Obama jupan mara phuqhäwipat tarjetas ukham uñacht'äwi, Jisk'achasiñ aruti?
Mä qutu waynanakax embajada de Estados Unidos, Moscú uksan uta patxaruw mistupxatayna ukat mä pankart warkatanipxatayna, estadounidense jilïr irpirin 53 mara phuqhawipat sawkasisa. Ukax mä...


text:
Isturyanaka Ta willka kuti phaxsi, 2013
26 willka kuti phaxsi 2013
Rusia markankiri Pavel Durov, red social uka uñstayirix janiraw mutuñ utar sarkaniti
Pavel Durov jupax Rusia markaruw kutt’axani. San Petersburgo uksan dectectivinakax yatxatäwinak suyt’ayxapxiwa.
22 willka kuti phaxsi 2013
Militante talibán pakistaní jupax Malala ukatakiw mä carta abierta qillqt'i
Adnan Rasheed, Tehreek-e-Taliban de Pakistán uksam militantipaxa, mä carta qillqt'atayna ukanx akham sasa qillqt'atanwa, paquistaninkirinakax utanakaparuw sarxapxañapa madraza local ukan yatichay thaqhapxañapa sasa.
Nayrïr witiyu ciudadano atipt’asiwi: Video Activo
Global Voices español ukax nayrïr witiyu ciudadano atipt’asiw proyecto luri, hispanoamericanas uksankirinakaw audiovisuales uka witiy waruqt’awinak lurasin chikancht’asipxañapatkiw jawillt’i. Aka atipt’asiwitakix temáticas ukanakax akanakwa: –...
20 willka kuti phaxsi 2013
China: Jaingmen markan residentinakax mä planta de uranio kuntraw sartasipxi.
12 uru aka willka kuti phaxsit aka 2013 maranx Jiangmen markanx patak patak markachirinakaw sur de Guangzhou marka jak'an kallinakapan mä planta de prosecadora kuntraw...
19 willka kuti phaxsi 2013
Arabia Saudita: Warminakarux juicios públicos ukar sarapxañapax jark'atawa
Jueces sauditas jupanakax warminakarux juicios públicos ukar sarapxañapx jark'asipkakiwa, ni jak'a phamillapk ukhas chikanchasipxañap munkiti. Wasüru[18 uru willka kuti phaxsita ] Umar Al-Saeed, ukan payïr...
18 willka kuti phaxsi 2013
China markan khuchhichhäwtuqit jan waltäwi
Juk’amp qulqichasïw China markan uñtäwix qhipa maranakax uraqip pachparuw wali jan walt’awinak utt’ayawayi. Wali khusu jiq’inw China markanakax uñjasipxi. Mineriamp desechos químiconakampix uraq khuchhinchhapxi, ukat...
14 willka kuti phaxsi 2013
FOTOS: Rio de Janeiron pallapallanakax arsusirinakaru, sarnaqirinakaruw yanqhachapxi
Niya mä semanaw Río de janeiro ukanx Calé jupa jamuq apsurix 20 mara t’aqa phaxsinx sum imxayasïna, kunawsatix uñjta pallapallanakan gases ukat balas de gomas...
China markan wawanakax awk taykanakarux uñjañapapuniwa
Chinanx jichha simanax mä machaq kamachiw lurt’asiwayi aka chamachix wayn tawaqunakax awk taykar tumpapxañapataki, aka mach kamachix web de microblogtuqinx wali uñtàt China, Sina Weibo...
6 willka kuti phaxsi 2013
VÍDEO: Aplicación StoryMaker ukx kunjams apnaqasispa
Small World News ukax jichhakiw mä vídeo uk YouTube ukan uñacht'ayi, ukanx kunjams aplicación StoryMaker uka apnaqasisp ukan may may thakhinakap uñt'ayi, ukax mä herramienta...
2 willka kuti phaxsi 2013
“¡Jumaw markataxa!”
Hormigas de animación tridimensional, jamach'inaka ukat jabalíes ukanakax janiw figuras emblemáticas ukjamakiti... Kunatakisa? Kenia markachirinakatakixa. Campaña Wazi ukax divertidos cortometrajes ukjamawa.
1 willka kuti phaxsi 2013
Irán: “¡Mundial ukan anatapxaniti!” (WITIYUNAKA)
Iraníenkirinakax turkakipäwir amtasax wali k'uchikiw amtapxi. 18 uru mara t'aqa phaxsit aka 2013 maranx equipo nacional de fútbol Irán markan Mundial de Fútbol 2014 Brasil...
Saudita jisk’a tunka kimsan maran wawax mä iPad katuqi kunapachatix wil uskuntayaskan ukhax VIH ukampiw apkatasiwatana
Aka yatiyawix walpin yatiyaw yatiyirinakarux phiñasiyawayi ukhamarakiw Ministro de salud jupas uñjt’ir ukatx churir iPad sarawatayna.


text:
Isturyanaka Ta mara t'aqa phaxsi, 2012
30 mara t'aqa phaxsi 2012
Egipto: Mohamed Morsi sataw Egipto markan machaq irpirixa
Mohamed Morsix machaq marka irpirjamax chhijllt’ataw Egipto Markat. Internetankir jaqinaqax suyjaskapjakiw kuns parlani machaq marka irpirixa.
29 mara t'aqa phaxsi 2012
Irán: Mayni mutuñ utan jist'antat bloguerow manq'at mutuñanki
Iranis Bloguerunakan jan walt'awipar puritapatx jichhurunakax arusiwinakax utjaskakiwa, Hossein jupax llamayu phaxsitw manq'at mutuñanki.
22 mara t'aqa phaxsi 2012
Cuba: Bloguerunakax Mariela Castron Estados Unidos markar purt'atapatw aruskipapxi
Barack Obama Estados Unidos irpirin chacha pura jaqichasïwir ch’amanchatapatxa, Mariela Castro, Raúl Castro Cuba irpirimp ukhamarak Centro Nacional de Educación Sexual jilir irpirimpiw Cubana markar...
Irán: “Jachasamp Urmia quta qhisphiyapxañäni”
Urmia quta q’añu pachat qhispiyañatak Irán uksanx sartasipxi. Sartasïwinak taypinx Azerbaiyán uksanx marka apnaqirinakaruw jawsapxi, jayuk’ar uman jach'a quta uraqpachan sumpach uñjañapatak mayisina. Akan pä...
21 mara t'aqa phaxsi 2012
Arabia Saudita: Jan juicion jist'antatanakar antutapxañapatak qhurut arsusiwinaka
Arabia Sauditanx waranq jaqi jist’antatanakaw utji. Waljanirux janiw juicio lurapkiti. Jilpachax janiw kunats jist’antatap yatipkiti. Aka qhipa phaxsinakan jist’antatanakan wila masinakapax redes socialestuqit yatiyañatak irnaqasipki....
Afganistán: Imill wawanakax yatiqañ munasinx jan walt'ayataw uñjasipxatayna
Afganistán markanx 2001n maran régimen talibán uka jaquqtatapatw imilla wawanakan jan yatiqañ utar sarañap jark'awix utxatayna, jichha ch'axwthaptawinakaw provincia afgana Tajar markan patak patak yatiqir...
Grecia: Yanqhachäwinakax neo-nazi “Amanecer Dorado” uksa anqaxa markan jakasirinakatakix yapxattaskakiwa
Mä qutu tunka phisqhanit pä tunkaniw "Amanecer Dorado"neo-nazi griego uka qutucht’atankirinakasti sumt’ayjapxarakitaynawa aka nayriri chhijlläwinxa, ukjamipanx mayni kimsa tunka maran chacha pakistaní jaqiruw pä tunka...
16 mara t'aqa phaxsi 2012
Venezuela: “Armanak tisparkapayax Jamuqanakaw apsusi”
Alberto Rojas-ax “ yatiqir jamuq apsur markachiritwa” sasaw arsu, ukampins Caracas Caracas Shots blog-an jamuqanak apkatatapax janiw yatiqirinkirjamäkiti.


text:
¿Kunatï chiqäki uk yatiñ munasmati?
Wali wakiskir aka jiskt’anakatwa taqinis wal yatiñ muntanxa. Inas jumax akham jiskt’asirïsta:
- ¿Chiqapunit Diosax sum jakasiñas munpacha?
- ¿Nuwasïwinakasa t’aqhisiñanakasa tukusxpachäniti?
- Jiwatatxa, ¿jakañax utjaskakpachati?
- ¿Jiwatanakatak mä suyt’äwix utjpachati?
- ¿Diosan ist’atäñatakix kunjamsa Jupat mayisiristxa?
- ¿Kunjamsa kusisit jakasiristxa?
¿Aka jiskt’anakar qhanañchañatakix kun lurañas wakisispa? Libronak mayt’apki uka utanakansa jan ukax libro aljañ utanakansa walipuniw uka tuqit parlir libronakax utji, ukampis may maya parlapxi. Yaqhipax aka urunakatakix waljamäkchisa, mä qhawqha tiempotxa pasatakïxiwa, ukatwa mayampi kutikipapxi jan ukax yaqha uñstayxapxi.
Ukampisa, uka jiskt’anakar sum qhanañchañatakix mä librow utji. Uka libroxa janipuniw k’ariskaspati. Jesucristox Diosar mayisisaxa akham sasaw uka librot säna: “Arunakamasti chiqawa” sasa (Juan 17:17). Jichhürunakanxa, uka Arunakapax Qullan Qillqatanakjam uñt’atawa, mä arunxa Biblia satawa. Uka jiskt’anakarux kunjamsa Bibliax sum qhanañchi, ukwa jichhax uñjañäni.
¿Chiqapunit Diosax sum jakasiñas munpacha?
KUNATSA UKHAM JISKT’ASTANXA: Jan wali tiemponakan jakastanxa, jan sintt’asisaw jaqix yaqhanakar ina ch’usat t’aqhisiyapxi. Diosaruw yupaychirïpxta sirinakasa, Diosan munañapat ukham t’aqhistanxa sasaw yatichapxi.
UKA TUQIT KUNSA BIBLIAX YATICHI: Diosax janipuniw jan walinak lurkaspati. “¡Taqi ch’amani Diosax janiw kuna jan walsa lurkaspati, janirakiw kunatix jan chiqapäki uksa lurkaspati!” sasaw Job 34:10 qillqatax qhanañchi. Diosax jiwasatakix mä suma amtaniwa. Ukatwa Jesucristox Diosat mayisiñxa akham sas yatichäna: “Alaxpachankir nanakan Awkixa […] Apnaqäwimax jutpan. Munañamax luraspan, alaxpachansa ukhamaraki aka Uraqinsa” sasa (Mateo 6:9, 10, Traducción del Nuevo Mundo). Diosax wal jiwasatxa llakisi, ukatwa amtanakapa phuqañatakixa wal irnaqaski (Juan 3:16).
Aka jisk’a t’aqanak uñxatarakisma: Génesis 1:26-28; Santiago 1:13 ukat 1 Pedro 5:6, 7.
¿Nuwasïwinakasa t’aqhisiñanakasa tukusxpachäniti?
KUNATSA UKHAM JISKT’ASTANXA: Uka ch’axwäwinakanxa walpun jaqinakax jiwarasipki. Ukhamarakiw taqinirus t’aqhisiyistu.
UKA TUQIT KUNSA BIBLIAX YATICHI: Sumankañaw jaqinakatakix utjxani sasaw Jehová Diosax qhanañchi. Aka Uraqi apnaqxani ukhaxa “janirakiw guerran nuwasiñatakis [yatichäwinakax utjxaniti]”. Jan ukasti “espadanakapxa qhulliñ aradoruw tukuyapxani” (Isaías 2:4). Janiw khitis ina ch’usat t’aqhisiyata uñjasxaniti, Diosax taqi jan walinakwa tukjani. Bibliax akham siwa: “Diosax taqi jachanakapwa nayranakapatxa picharani, janirakiw jiwañas, jachañas utjkxaniti, warariñasa ni usuyasiñasa. Taqi kunanakatï nayrax utjkän [jichhürun t’aqhisiñanaka ukat ina chusat t’aqhisiñanakampi] ukanakax tukusxiwa” sasa (Apocalipsis 21:3, 4).
Aka jisk’a t’aqanak uñxatarakisma: Salmo 37:10, 11; 46:9; ukat Miqueas 4:1-4.
Jiwatatxa, ¿jakañax utjaskakpachati?
KUNATSA UKHAM JISKT’ASTANXA: Jiwatat jakañax utjaskakiw sasaw yupaychäwinakanxa yatichapxi. Jiwatanakax usuchjkistaspasa, jan walinaksa lurapkaspa ukham amuyapxi, ukat Diosas jupanakarux wiñayataki aqkir infiernon t’aqhisiykaspa ukham yatichapxi.
UKA TUQIT KUNSA BIBLIAX YATICHI: Jiwxtan ukhaxa q’al tukustanxa, janiw kunas juk’amp utjxiti. “Jiwatanakax janiw kunsa yatipkiti” sasaw Eclesiastés 9:5 qillqatax qhanañchi. Jiwatanakax janiw kunsa yatipkiti, ni kuns amuyapkarakiti, janirakiw munasiñapas utjxiti, ukhamaxa janiw jakirinakarux usuchjapkaspati ni yanapt’apkaspasa (Salmo 146:3, 4).
Aka jisk’a t’aqanak uñxatarakisma: Génesis 3:19 ukat Eclesiastés 9:6, 10.
¿Jiwatanakatak mä suyt’äwix utjpachati?
KUNATSA UKHAM JISKT’ASTANXA: Janiw khitis jiwañ munktanti, jan ukasti familiasampi, munat masinakasampi wali kusisita jakasiñwa muntanxa.
UKA TUQIT KUNSA BIBLIAX YATICHI: Taqi jiwirinakatxa niya taqpachaw jaktanipxani. Jesusax akham arsüna: “Taqi jiwatanakasti […] jaktanipxaniwa” sasa (Juan 5:28, 29). Diosan amtaparjamaxa, jiwatat jaktanirinakax mä suma Uraqin jakasiñatakiw jaktanipxani (Isaías 26:19). Taqi ist’asir jaqinakaw k’umara ukat wiñayataki jakasipxani, uka tuqitwa parlaskäna. Bibliax sarakiwa: “Aski jaqinakax uraq katuqapxani, wiñayatakiw ukan jakapxarakini” sasa (Salmo 37:29).
Aka jisk’a t’aqanak uñxatarakisma: Job 14:14, 15; Lucas 7:11-17 ukat Hechos 24:15
¿Diosan ist’atäñatakix kunjamsa Jupat mayisiristxa?
KUNATSA UKHAM JISKT’ASTANXA: Yupaychäwinakar saririnakax niya taqiniw Diosat mayisipxi. Ukampisa, Diosax janis jupanakar jaysankaspa ukham umuyasipxi.
UKA TUQIT KUNSA BIBLIAX YATICHI: Diosar mayisiñ tuqitxa Jesusax akham sasaw yatichäna: “Oración lurasinxa” jan kutin kutinix “inamaya arunakxa arsumti” sasa (Mateo 6:7). Diosampi ist’ayasiñatakix munañaparjamaw mayisiñasa. Ukatakixa, kunas Diosan munañapaxa uk yatiñaw wakisi, ukhamatakwa munañaparjamax mayisiñäni. 1 Juan 5:14 qillqatax akham sasaw qhanañchi: “Kuntix Diosarux mayiñäni munañaparjama ukxa jupax ist’istuwa” sasa.
Aka jisk’a t’aqanak uñxatarakisma: Salmo 65:2; Juan 14:6 ukat 1 Juan 3:22.
¿Kunjamsa kusisit jakasiristxa?
KUNATSA UKHAM JISKT’ASTANXA: Qullqinïña, wali mintatäña ukat suma uñtanïña, ukanakampis kusisita jakassna ukham umuyapxi. Ukatwa ukanak wal thaqhapxi, ukampis janiw kusisiñ jikxatapkiti.
UKA TUQIT KUNSA BIBLIAX YATICHI: Kusisita jakasiñatakix kunas munasi uka tuqitxa, Jesusax akham sänwa: “Kusisiñanïpxiw khitinakatix ajay tuqin aynacht’atäpxatap amuyasipxi ukanakaxa” sasa (Mateo 5:3). Kusisita jakasiñatakixa, kunatix jiwasataki wali askïki uk jikxatañasawa, ukasti Diosata, ukat amtanakapampita kunatï chiqäki uk yatiñ munañanwa jikxataraksnaxa. Uka yatichäwinakax Bibliankiwa. Ukanak yatiñax kunatï askïki, jan askïki uk sum amuyt’añatakiw yanapistu, ukatsti kusisiyarakistuwa. Amtanakasansa, luräwinakasansa Biblian yatichäwinakaparjampun lurañänixa juk’ampi sum jakasiñatakiw yanapt’istani (Lucas 11:28).
Aka jisk’a t’aqanak uñxatarakisma: Proverbios 3:5, 6, 13-18 ukat 1 Timoteo 6:9, 10.
Uka jiskt’anakatxa kunsa Bibliax yatichi uka tuqitxa mä juk’akwa yatxatawaytanxa. ¿Juk’ampi yatxatañ munasmati? “Ajay tuqin aynacht’atäpxatap amuyasipxi” ukanak taypinkatam amuyassta ukhaxa, juk’ampwa yatxatätaxa. Inas akham jiskt’asirakirïsta: “Niyakixay Diosax sapa maynit amtaschixa, ¿kunatsa jan walinaksa t’aqhisiñanaksa jichhakam utjayaskakpacha? ¿Kunjamatsa familiajampix sum jakasiristxa?” sasa. Uka jiskt’anakarusa yaqhanakarusa Bibliaw chuymar purt’kiri wali sum qhanañchistu.
Ukampisa, Biblia liyiñatakix janiw ch’amachasipkiti. Janis tukuyañjamäkaspa ukat wali ch’amäkaspas ukham amuyapxi. ¿Jumax Bibliat juk’ampi yatxatañataki yatichayasiñ munasmati? Jehová Diosan Qhanañchirinakapaw pä tuqit yanapt’apxiristamxa.
Mayaxa, ¿Kunsa Bibliax chiqpachapuni yatichi? satawa, ukampiw yanapt’apxi, ukasti jan tiemponi jaqinakar yatichañataki wakicht’atawa, suma qhana, chuymar purt’kiri jiskt’anakampi qhanañchañataki wakiyatarakiwa. Payïr yanapt’äwisti akarakiwa, Bibliat inakiw utaman yatichayasisma. Uta jak’amankiri mä wakicht’ata wali munasiri Diosan Qhanañchiripaw utamansa jan ukax yaqha chiqansa inaki yatiqañ yanapt’iristamxa, ukhamat Bibliat sum yatxatañamataki. Uraqpachänxa waranq waranqa jaqinakaw Bibliat wali sum yatxatasipki. Ukatxa, waljanirakiw akham sapxi: “¡Akapï chiqaxa!” sasa.
Janiw kawkinsa ukham suma yatichäwinakax utjkaspati. Biblian chiqa yatichäwinakapaxa watinakatsa, payachasiñanakatsa ukat axsarañanakatsa qhispiyarakistuwa. Ukatxa mä suyt’äwi churistu, ukanak yatisax mä aski amtaniw sum jakastanxa. Jesusax akham sänwa: “Uñt’apxarakïtawa kunatix chiqäki ukxa, uka chiqa kankañasti qhispiyat sarnaqasiñ churapxarakïtam” sasa (Juan 8:32).
JUKʼAMP YATIÑATAKI
¿Kunatsa Bibliat yatjjatañama?
Bibliajj walja jaqenakan jisktʼanakaparuw qhanañchawayi, ¿jumajj ukanak yatiñ munarakismati?


text:
miércoles, 14 de agosto de 2013
LARPHA - UNA ENFERMEDAD RIESGOSA
LARPHA
Qillq.: Reyna Condori Valencia[1]
“aymar saräwinakasxat maynit maynikam yatiykipt’asipxañanakasataki”
CH’UMST’A (RESUMEN)
Es una enfermedad que es causada por el mal olor de la persona muerta asimismo del gato o perro. Generalmente ataca a las mujeres gestantes también a bebes que están de 0 a 6 meses causando diarrea, vomito y decaimiento físico. Se debe curar esta enfermedad bañando al bebe con hueso de persona muerta o tierra del cementerio, pelo de gato o perro dependiendo del llanto del bebe como indicador
Larphax thujsa samanat sartir usuwa. Aka usux uywa jiwatanakat jan ukax jaqi jiwatat sartaspa. Uka usux jilpachax usur jaqi warmiruw katji. Kunatix uka usux warmin wawaparuw manti. Ukatw Aymar markan utjirinakax usur warmix jan phisi, anu ukhamarak jaqi jiwatanak uñjañapat sapxiwa. Kunatix usur jaq warmitix uñjasp ukax wawapax wich´u tiximp q´alpin tukusi ukhamarak wawan janchipax ch´iyar uñtat tukusi wali t’ukha tukusi. Aka usux janiw purak manqhinkasak katkaspati jan ukax suxta phaxsinkamas katuskakispawa, jan qullatax jiwañarus purispawa. Ukhamasti wawar qullañatak jaqi ch´akha umamp, ch´iyar misamp, phisi anu t´arwampi akanakamp wawar jarsuña. Uk lurasinsti wawax sumac jakasini jan ukax wawax juk´at juk´at jiwxani.
ARU QHANAÑCHA
CK´IYAR MISA: s./ mesa negra que sirve para curar males/.
MARKA: s./ comunidad/.
T´ARWA: s./ lana o pelo de animal/.
USU: s. /enfermedad común/
UÑAKIPÄWI
Suscribirse a: Entradas (Atom)


text:
Jehová Diosajj kuttʼaniñamwa muni
Jehová Diosajj chhaqat uwijanakaparuw thaqhaski ukat Jupar kuttʼaniñamatakiw invittʼasktam
Oraqpachan Jilïr Irpirinakan cartapa
Oraqpachan Jilïr Irpirinakan cartapajja, Diosan markapat jitheqtatäpki ukanakar kuttʼanipjjañapatak chʼamañchtʼañatakiwa.
1 YATICHÄWI
‘Chhaqat ovejanakjja thaqtasjjäwa’
¿Tamat jitheqtatanakajj janis mayamp kuttʼanirjamäpkaspa ukhamti Jehová Diosajj amuyi?
2 YATICHÄWI
Llakinaka: ‘Jan waltʼäwinakajj taqe toqetwa muyuntistu’
Kunjamtï nayrajj Jehová Diosar servirikayäta ukham jan jichhajj servirjam amuyasta ukhajja, kunjamsa Diosan chʼamap jikjjatasma uka toqet liytʼam
3 YATICHÄWI
Chuyma ustʼatäña: Maynin ‘jan wali luratapat’ quejasiña
Mä jilatatï jan ukajj mä kullakatï chuyma ustʼaystam ukhajja, Biblian kimsa aski yatichäwinakapaw yanaptʼiristam
4 YATICHÄWI
Juchanakasat chuyma pisayasiña: “Jucha luratanakajjat qʼomachtʼita”
¿Kunjamatsa qʼoma chuymanïsma?
5 YATICHÄWI
Jumat llakiski uka awatirir kuttʼanjjam
Jehová Diosan markapar kuttʼaniñatakejja, ¿Kun lurañajas wakisi? ¿Jilat kullakanakajj kamsapjjanisa?
Tukuyañataki
Jilat kullakanakamp chikajj kunja kusisitas jikjjatasirïta, ¿ukanak amtasktati?


text:
Aka post ukax Marruecos markan 2011ni maran qhurut arsusiwinakxatawa.
Nayruru 1 uru ururüru willka kuti 2011ni maranxa, Marruecos ukax referéndum ukan chhijllawayi [en] Rey Mohammed VI ukat mä amtaxa. Qhipa yatiyawinakax uñt’ayxiwa, reforma ukar yanapt’awix walt’atataynawa sasina, 98% chimpuntawiw jaystwa jiski ukanx utjatayna.
Qhitinakati democracia ukamp iyawapkan ukanakax instauración mä monarquía parlamentaria ukwa mayipxana.
Movimiento prodemocrático ukax qhipa yatiyäwinakan yatiyataparuw jaysi, qhipa yatiyawinakax jan walinjamaw uñt’ayasi, yaqhipa blogerunakax witiyunakw uñachat’ayapxi.
Blog 24-Mamfakinch ukax mä witiyu ukw uñt’ayi, ukanx mayanakax sapaki yaqhipansti walja ukhamaw uñjasi, urna electoral ukar jan walt’ayas yant’awimpi, niya qalltar ukahamarak niya tukuyaru.
YouTube ReferendumMaroc sutinchatax mä wityu apkatatayna maqhajan uñt’ayasi, mä pankartan yatiqañ uta mantañan electoral Marrkech ukan apkatata.
.
Referéndum ukas reforma de la constitución ukar yanapaskpan waranqa waranqa jaqinakaw kallinakar qhurut arsus uka amtar kutiyañatak mistupxi. Ukampirus uka pachpa urux monarca ukan mayacht’asiwix utjarakinwa.
Jutir witiyunakax Tánger, Rabat ukat Casablanca, ukanakat waraqatanakaw 24-Mamfakinch uñacht’ayasi:
.
Arsusirinakax uka turkakipawinakax janiw régimen ukatak askikaspati sasaw sapxi
Aka post ukax Marruecos markan 2011ni maran qhurut arsusiwinakxatawa.
1 Amuy qillqata
-
Free knowledge like this doesn’t just help, it promote deomcracy. Thank you.


text:
Isturyanaka Ta llamayu phaxsi, 2011
31 llamayu phaxsi 2011
Mundial uksan qulqituqita: Warminakax pisinkäwita, irnaqäwita, manunchjasiwit lup'ipxi
Museo Internacional de Mujeres [IMOW] ukanw línea tuqix warminakxata, qulqi tuqita uñacht’ayasiwayi, Sudán, Dinamarca, Filipinas, Estados Unidos, Costa Rica, México ukatx Argentina uka markanakanx kunjams...
México: Mä yatichiriw yatiqirinakapamp illapt’äwinak taypin jayllint’i
Waraqata imata tuqiwa uñicht’yata, mä yatichiri maman jayllit’atapa, yatiqiri wawanakanapamp jan sustxasipxañapataki kunaykutixa illapt’awinakawa utxanaxa uka urasanxa aka Monterrey, México markana, kjananxamwa uñicht’ayatanxa Hispano parliri...
Osama Bin Laden tatan jiwatapata
Tabla de contenidos Global Voicesan khipa amtachinunakapa: Osama Bin Laden tätxata Global Voicesan q’ayachat khipa amtachinunakapa: Osama Bin Lade tatän jiwatapa utjirinaka: Twitter – chimpunaka...
30 llamayu phaxsi 2011
Egipto: Yaqha jilat masinakaw Guwirnurux yanapapxi aktiwistanakaru wilaña
khaysa Egipto tuqinxa utjawayiwa mä wayt'awi pantxayaña Servicio de Investigacion y Seguridad del Estado uka tuqita ukhamaraki taripaña irnaqirinakaparu, kunatix ukax mä amtawipakix uka jach'a...
28 llamayu phaxsi 2011
Ucrania: Mä machaq uñt'asiw jikjatañatak bloguesa
Aski jakäwir kut’añ thakhixa, khithiti droga yanqha qullamp inyectask ukax janiw jakawin turkakiptañatakikiti. Jan ukasti psicológico ukatakis askirakiwa.
27 llamayu phaxsi 2011
Caribe: Fin del mundo satäk ukxat lup’iwinaka
Yaqhip sectas religiosas ukanakax uraqix 21ni kurmüru uruw tukusjani sasaw sapxäna. Bloggers caribeños ukanakax uka amuyux kunjams jaqinakar lup’iyi jas ukjatwa qilqt’apxi.
24 llamayu phaxsi 2011
EEUU: Américan yurir-jakir jaqinakax (nativos) chuyma ch’allxtatapxiwa, Gerónimon luräwipata
EE.UU. Irpirinakatakix, “Gerónimo EKIA” (Qilqanaka: “Lurawin awqa jiwayata”) ukaw Osama Bin Laden chimpupaxa (código) [ing]. Walja America uraqinpin jaqinakatakix tupuw jach’a irpirip Gerónimo taqi uraqit...
23 llamayu phaxsi 2011
España: Waranqa jaqinakaw kallinakan unxtasipxi
Españankir markachirinakax aka simananw kallinakan corrupción, pisin jakawi, jani irnaqawi ukanakan ujatapar janiw sas qhuru arump kutiyapxi. Janiw aljañ yänakapktanti, politikun amparanakapana”, uka arunwa lemapax...
18 llamayu phaxsi 2011
Paulina Aguilera Muñoz kullakaxa, Autora de Global Voices ukhamanwa jas ukatwa jupar amtapxi
Paulina Aguilera Muñoz kullakaxa, autora de Global Voices ukanwa, yatiyiri (periodista), blogger ukatx pä phucchani kullaka, derechos humanos jas uksat qilqäwinak qilqt'iri ukhamanwa, jas ukatw...
17 llamayu phaxsi 2011
Puerto Rico: Ch'axwawinakax qamäwinakanx ñuwasiñ tuqitx utjaskakiwa
Ukhamaw Puerto Rico tuqinx, ch'axwakipawix qamakipawin nuwasiwinakatx ukhamarakiw jaqinakas tantachasipxirinakas kulirawayapxi jichha machaq kamachi uchantañ amtawinakampix khaysa Judicial tuqin uñist'ayawayi.
12 llamayu phaxsi 2011
España: Murcia markaruw uraq khathatix jan walt'awayi
España, Lorca, Murcia marka chiqanakaruwa, uraq khathatix jan walt'awayi. Llä tunka jiwatanakaw utxi ukatx 300 usuchjatanakaw utjaraki. Jaqinakax redes sociales, blogs ukatuqiw jamuqanaka, jamuq waraqatanaka,...
7 llamayu phaxsi 2011
8 uru llamayu phasitx México markpachanx qhurut arsuwimp sartasiñatakiw wakichasipxi
Jutïr willküru 8 uru llamayu phaxsit saraqatarux México markan 31ni markawa, sartasiwimp unxtasiñatak amtawapxi. Berlín, Londres, Hamburgo, Río de Janeiro, Nueva York, Montreal, Barcelona markas...


text:
Wali aski isturyanaka Aka tuqita Ideas
Isturyanaka Aka tuqita Ideas
23 qasäwi phaxsi 2017
Wikimedia en el Levante ukax Wikipedia ukan isturyapxat árabe arun qillqat pank uñt’ayäni
Nayrïr árabe panka qillqatxat yatiqta, Wikipedia ukan isturyapxat qillqatawa, enciclopedia uksat uñt’ayaraki.
27 chinuqa phaxsi 2017
24 jallu qallta phaxsi 2016
Tayikistán: Muspkañ uñjañ chiqanaka
Yaqhipanakax janiw Tayikistán utjataps yatipkiti... Janiw yatktat kuntï jan uñjkta ukxa.
22 jallu qallta phaxsi 2016
feminismos culturales satäk uka yatiñ munapxasmati? Mantt'apxam ullart'añataki!
Blog peruano ukanx 70 qillqataw castellan arun apaqañatak utji.
3 willka kuti phaxsi 2016
Japón markanx 100 qhipa maratx jiwak uñnaqañax kunjams marat marar mayjt'awayatayna
Jisk'a ñik'utani, wali suma ajanus k'achachata. Japon markanx marat maratjamaw suma uñnaqt'añatakix makiptaski.
10 jallu qallta phaxsi 2015
Sudamericana uksanx Mati umañan urup amt'asipxi
Arjintinunakax mä maranx 100 litros de mate umapxi, mä pachax sudamericana uksanx janiw satarakïnwa.
17 lapaka phaxsi 2015
Cambio climático atipt’asiwitw mayni pirwankir yatiyaw yatiyir kullakar mä (premio) luqtapxatayna
Pilar Celi Frías pirwankir yatiyaw yatiyir kullakax Voices2Paris atipt’asiw utjkï ukan phisqhïr atipt’iriwa, 40 markatw cambio climático ukxat 130 qillqatax (artículos) utjatayna, ukataypinkiw kullaka Pilar...
4 lapaka phaxsi 2015
Capital colombianax payïr festival de cine libre ukatakiw punkup jist’ari
4 -7 uru lapaka phaxsit 2015, payïr Festival de cine libre Bogotá markan apasini yaqhanakax Barranquilla ukat Medellín markan apasirakiniwa. Kunjams wakicht’irinakax arst’apxi: festival “ukax...
17 taypi sata phaxsi 2015
Sinfonía por el Perú ukax wawanakaruw jaylliwtuq yaticht'i
"Jaylliwix jiwasan utjiris juk'amp jach'anchañatakiwa", Sinfonía por el Perú ukax pisin jakasir wawanakar waynanakar yanapt'añatakiwa,
30 willka kuti phaxsi 2015
Burkina ukat Burundi yatiqirinakan amuyt'äwipawa, waranqaniruw malaria usut qhisphiyaspa
Moctar Dembele ukat Gerard Niyondiko pani yatiqirinakax Africa markan morbilidad jiwayir usu tukhañatakiw sarantasipki.
20 llamayu phaxsi 2015
9 chinuqa phaxsi 2015
10 lapaka phaxsi 2014
Sarayaku: Mä marka jan thakhi muniri
Ecuador markatpach, uñt’añani Sarayaku markaru, kawkir markatix jan thakhinak munki ukampirus internet uka munapxiwa.


text:
Wali aski isturyanaka Aka tuqita Musica
Isturyanaka Aka tuqita Musica
24 taypi sata phaxsi 2016
Turco markax (celular) ukan “jamach’inakan salla arunakapxat” aruskipapxi
"Nänakan amtax markasan ukhamarak uraqpachan jamach’inakan salla arunakap jach'anchayañawa".
15 taypi sata phaxsi 2016
Uganda markanx agentes de seguridad jupanakan jaylliw kariranakapaw nayrar sartaski
Nayra palla pallanaka ukhamarak jichha palla pallanakas panpachaniw mä amtakipxi.
30 willka kuti phaxsi 2016
Global Voices Podcast: Brexit, Brexit ukax taqi chiqankiwa
Aka simanax Caribe, Brasil, Rusia, Tanzania ukat Azerbaiyán markanakaruw irpapxäma.
4 chinuqa phaxsi 2016
Mayni tayiko jayllintirix uraqpacharuw Aylan Kurdi jupar jan armapxañapatak mayi
"Khitin kuchillupas chuymajanki, nayrajanki? Kawkha markans janchijax imantata?"
17 taypi sata phaxsi 2015
Sinfonía por el Perú ukax wawanakaruw jaylliwtuq yaticht'i
"Jaylliwix jiwasan utjiris juk'amp jach'anchañatakiwa", Sinfonía por el Perú ukax pisin jakasir wawanakar waynanakar yanapt'añatakiwa,
13 taypi sata phaxsi 2015
Qawqha jaqis premio Nobel Peace Summit ukat mä Grammy Latino uka pachp simananx katuqpacha
Artista René Pérez jilax qhipa maranakanx arup ist'ayi, prisionero político puertoriqueño Oscar López Rivera jupar antutapxañapatakiw juk'ampis arst'i.
6 taypi sata phaxsi 2015
Hong Kong uksanx jayllintirinakax “jan ist'añ jaylliw” apnaqäwit unxtasipxi
"Hong Kong uksan jaqinakax wawanakan derechunakap arxatapxañapawa. Nayrjax jallintañ yänak estación ukar apañax iyawasatanwa. Kunats jichhax jan iyawsatapacha?
16 lakan phaxsi 2015
Aka phaxsix GV radio uksana
Kunas GV radio tuqin yatiyäsisk uka yatxatama, mä emisora de radio internet tuqi kawkhantix uraqpachat aruskipäwinaka ukhamarak jayllïwinaka ist’aski.
13 lakan phaxsi 2015
19 llamayu phaxsi 2015
GV Radio uraqpachat ist'apxama
Global Voices ukan radiopan aruskipäwinak jaylliwinak uraqpachat ist'apaxama.
12 qasäwi phaxsi 2015
Jaylliw apthapiñatak yänak luräwi
"El sur del sur" ukax (equipo de grabaciones) ukatakiw mä estante lurt’äwayi, Yucatán- México markanw mä chiqat yaqha chiqar apatäni, jaylliw yanapt’äwinak mayachthapiñataki.
28 taypi sata phaxsi 2014
Markan pillupa (corona capital): ¿glastonbury a la mexicana?
Fango, rock 'n' roll capital de México. uksan janiw taqi chuymakanti.


text:
Akpach jaqe walinkañapataki inoqat aru
Akpach jaqe walinkañapataki inoqat aru (kastilla aru: Declaración Universal de Derechos Humanos)
Qalltañataki
UNANCHASA, aka pachana jaqejh munañanïsina, cheqpacha amuyasisa, cheqa thakir sarjhatasa, jilan sullkanjama arnaqasa, jan nuwasisa utjañaru wayt'asiñ yati;
UNANCHASA, jaqen walinkañapataki wakisir arunaka armasna, yaqhep jaqejh masinakaparu khuyañ autuyi, mututanakasti, uñatatasisa, wajcha kankañapa atipasna, jan khitirus ajhsarasa, cheq-cheqa qhana arumpi arustatasjhapjhe;
UNANCHASA, jaqen walinkañapataki inoqat arujha arjhatatäñapaw jan jaqe ñanqhachirinakaru ch'ajhwa qalítasna waninchapjhañapataki;
UNANCHASA, taqpacha markanakajh kunti munapjhe ukanaka jikjhatañatakiejh jupanakpacha sumäñat arusthapisipjhañapaw;
UNANCHASA, Mathapit Mayachat Markanakan Arupa taqjhatasna akham markanakajh amuyasi: Taqe mayniwa, chachas warmis, jaqe kankañanísinjha, ch 'amachasisna má ch 'ulla chachjama jaqen walinkañapa jíkjhatañaru wayt'asipjhe;
UNANCHASA, taqe mrakanakajh Matahapit Markanakamp chika akham amtapjhe: sapaqat markanjha aniw jaqejh inaki arknaqatäkaspati; jakañapans yänakapans arjhatatäñapaw;
UNANCHASA, Mathapit Markanakan amuyasitanakapa yatisina khuskat taqpachanipaw wayt'asipjhañapa phoqasiñapataki.
MAYACHAT MARKANAKAJH JACH'A MATHAPIWINAKAPAN JAQEN WALINKAÑAPATAKI INOQAT ARU YATIYI
Taqpacha jaqenaka, ayllunaka, markanaka, aka arunakaru iyau sasna ch'amachasipjhañapaw, isk'alalanakas, wayna tawaqonakas, chuymani jaqenakas, markapan qorpap manqhana yatichatäpjhañapaw. Ukhamarus qorpamarkanakampi jaya markanakampi arusthapisisa taqpacha markanakajh khuskat ch'amachasipjhatapampi alajh toqeru wayt asitapjaniw.


text:
Perú markana taqi kuna utjañapatakisa, taqi chiqa markanakana jaqinakapasa suma jakañana jikxatasiñapatakixa arusthapipxthwa, ukatakixa sapa mayni jaqinakasa amuyt’irinakasa yanapasiñanakapawa, militar sutinchata pallapallanakasa k’atampi taqi chiksaru uñjañapawa wakisi, ukanakawa constitución sata jach’a kamachinaka taypina qhananchataxa. Ukhama sipanxa, kuna anqäxa yaqha markanaka taypita ch’axwañaru mantañataki qallasinipansa, jani ukaxa jiwasa markanasa taypincha ukhama anuqararu uñtasiri suma jakaña ch’apaqachirinaka utjani ukanakaxa aliqata awattitaniwa, suma jakañaruwa uka jani suma utjirinakaru kutjtayasirikani, ukhamawa chiqapa qhana utjasiñatakixa arusthapitäskarakiniwa.
Uka jach’a amtäwi phuqaña laykuxa Estado taypita:
(a) Kunanakatixa wakiski Perú markana suma chiqaru utjasiñatakixa ukanakawa ch’amanchasiskani, ukatakisti taqi chiqa markanakana jaqinakasa taqi jaqinsa jaqïwskaña utjasiñanakapatakixa sapa mayniwa mink’ata jaqjama kuna lurañanakapatixa wakiski ukanaka phuqapxani.
(ch) Perú markana suma uñt’atañapatakisa, chiqaru ch’amanchasiñapatakisa, ukhamaraki jani kuna ch’axwäwinakampi ch’apaqachasiñanaka utjañapatakisa militar sutinchata pallapallanakawa chiqaparu sapa maynina sartäwinakapa uñjapxarakini.
(h) Perú marka markachirinakana suma uñjatañapatakisa, suma utjasiñanakapatakisa, taqiwa yatiña utanaka taypina yatiñanaka ch’amanchasipxarakini.
(i) Aka uraqi pachana Antártica sutini suyusa suma yächataskarakiniwa, pachamama uraqisa uka pachparaki, yunkasa junt’u suyusa ukhamaraki, ukanakana Perú marka jaqinakaxa mayachasiña kankañampi yanapkipasipxarakini.
(k) Perú marka suma uñjatatañapataki arusthapïwinakasa yaqha anqäxa jach’a markanakana amuyunukapampi suma arusthapitaskarakiniwa, ukhamata taqi kunana sartäwinakasa suma uñt’ata jark’atañapataki.


text:
Phisi
Phisix jaqin uywatawa. Saminakapax kunaymanirakiwa. T’arwapax wali juch’usanakkiwa. Lip’ichipax wali quñawa. Aka uywat ñawikux janiw jach’äkiti, jiskpachakiwa. Uñtapax jach’a uturunkur (tijri) uñtatawa. Jichhax luräwinakapxat qhanancht’añäni; yaqhiphpachax jupanakax k’achchakiw jan kun süxtayas sarnaqiri. Ukat kunapachati sustjasipki, jan ukax kun katjañatakix chachpin khämar khämar thuqhtas t’ijtañ yatipxaraki. Janiw kunampis jasak katjayasipkiti. Mä arunx saraksnawa, kawkha aylluns jaqimp chikax jakapxakiwa, ukapachparakiw pata, qhirwa, ancha junt’u uraqina, ukat jach’a markanakan kun utjapxi. Manq’anakapax akanakawa: milk’i, aycha, k’awna, ukat yaqhanakampi. Phisinakax kuns manq’apxakiwa, jilpachapinix jaqi manq’ampiw jakasipxi, ukampins challwakiw jan waxt’añati, uk manq’antapxix q’alpin sawrintapxiri. Ukat walitatayañax sinti ch’amäxiriwa. Thixit challw churatakiw juk’at juk’at walirxapxiri.
Säwinaka
"Janiw phisir pä kayut thuqhuyañati, iwij jakhur siwa." "Phisix qulq jat’ir siwa." "Phisix wisit jutañapatakix ajanup jarisiri."
Ukampins phisituqitx janiw ukakïkiti, jupanakax wali anat warirapxiwa, sañani utanx pilut t’ixitampiw urqükirinakax anat kust’ayapxiri. Ukat ukjam anatapxañapatakixa, t’ixit muruq’uw t’isurapiña, ukat punkururakiw warkkatarapiña, jupanakax ichkatatax t’ixitmuruq’ unxtayarapitax justapaw jisk’a amparapamp t’axltas t’axltas anatañ qalltasipkiri. Yamas yaqhipanakax kunawasati k’uchikïpk ukjax lusa qhan pustir kunaw jinchus lip’xatat ukjam jäsak jat’stapxiri, uñatat’asipxiri, ukatx mäkirakiw aynach uñt’asis uñt’asis thuru lawar qhumantat kutiqanipxiri. Jichhax jaqin uywatxamax alw jayp’unakax qhiri k’uchunpin chukt’at jan ukax asirxam ch’uwt’at junt’uchasipxiri, yaqhippachax sunkhapak jan ukax wich’inkhapak ninamp phichharasxapxiri. Ukat sunkhti phichharasipxix janiw achak katuñ jilatayasiñapkam atxapxirïxiti, sunkhanipiniw jupanakax jisk’ jacha achaku, achull achaku, ukat jamach’ kuns katupxiri. Katuñatakix arumas urus mistsupxakiriwa. Jupanakax uyu patat wich’inkhap khiwtas khiwtas qhamiyapxiri, ukat mayak thuqhtas jach’a sillunakapamp achak ch’is ch’is sas llupthapipxiri. Ukat katjatatx yaqhip phisix utarupiniw jakkirpachäpas jiwatäpas acht’at purinipxiri. Maysatx saraksnawa, niy jupanakax jaypach jakxap ukjax urasax justupakiw chhaqhapxiri, añuthayamp manq’antayasxapxiri, ukat jan ukäk ukax kuna us katusas jiwxapxakirakiriwa. Ukax sañ muniwa, janiw ancha jay jakapkiti. Ukjamakiw jupanakan sarnaqäwinakapaxa.
Titi phisi
Titi phisix janiw jaqin uywatäkiti, saminakapax payakirakiwa: chuchi q’illump uqimpi. Jupanakax uywat phisit mäk’amp jach’pachawa, ukat janiw jaqimp jasak katuyasipkaspati. Katjä sas yant’sn ukax janïr sum jak’achkataw thastanipxiri. Uñtapax aliq phisir uñtatawa, wich’inkhapakiw jach’a thaxtha. Uka jan uywat phisinakax qullunakan jilpachapinix utjapxi, janiw kawkhans utjkakiti. Jupanakax jamach’inakamp achakunamp manq’apxaraki. Ukat uka phisitx mä säwiw utjaraki, ukax akjam sarakiwa:
• Titi phisiti wakar uñstixa, waka illaw sasaw sapxiri.
Uka phisix janipï ukjamakïkatanatixa, kunapachati qullun wakar thastas sustjan ukjax aymaranakatakix wali askipiniritaynawa, kunati ukax wakan mirañapatakiw uñstiritayna.
Phisi qallunaka[trukaña | chimp askichaña]
Jisk’a phisinakax kimsa phaxsit yuripxi. Yuripk ukjax p’iq jach’pachxamapxiwa, ukat lichik taykapat ñuñt’asipxi. Janiw ukjpach manq’ manq’apxirïkiti. Jisk’anakäpk ukjax nayra ch’irmthapitakipxiwa. Janïraw t’ijnaqañ atipkiti, aliqakiw llawllinaqañ yatipxi. Ukat kimsaqalq urut nayr p’iyasipki. Jupanakax may may saminakaniw utjapxaraki. Ukjarux kunawsati tunka suxtan ururinïxap ukjaw jisk’a jasa manq’anak katusipki.
Säwinaka
"Janiw phisir wallq’ sas sañati, sulluririwa." "Phisi qall uywasiñtakix kunampis turkasiñapiniwa, janiw ch’ikhïrikit siwa." "Phisix janiw qulqimp turkasiñäkiti, juyrampikiw turkaqasiña." "Phisiti payak wawachixa, janiw suma marïrikiti, ch’ullapiniñapawa, janiw parisäñapakiti."
Ukat niy mä phaxs jalkiptawäx ukat phisi qallunakax jach’itanakäxapxiwa. Ukjamïpanx jaqipax janiw taqpach uywkaspati, jupax yaqhanakaruw jisk’a phisinakx uywxañapa. Ukjaman jan manq’at jaktayaskañapataki. Jichhax khithiti mä phis uywasiñ munk ukjax, jupax phisimp turkasiñatakix kuns apasiñappiniw. Jan ukjamäkas ukax phisix janiw achak katxirïxiti, ina pisi amuyukiw jilsuri. Patanx ukjam saräwinipxiwa, ukat sipan jach’a markanakanx janiw pachpäkiti. Jupanakax qulqimpikiw phisx alasxapxi.


text:
Isturyanaka Ta willka kuti phaxsi, 2010
18 willka kuti phaxsi 2010
Latinoamérica: Software Libre sat Phunchhaw Utt'ayäwi
Latinoamerica ukch’pachanxa , software libre satax walja markanakataki, jaqinakatak askiwa, khitinakati administración publica aka yänak apnaqañ amtapk yant’asiwinakan askichaw jikxatañataki. Sañäni Cubanxa, Software Libre sat...
9 willka kuti phaxsi 2010
Japón: Jaqinakax Waljaw Jakapxi, Uka Kipkaw TVna Wakichawinakapampix Phuqhasi
Japonan jaqinakapan jaya mara jakawit uñt’ataspawa, ukampirus televisionan wakichawinakapax markapjam suma nayra sarnaqawiniwa. Yaqhip wakichawinakax chika siglo ukha warar misturinakaw utji. Mayjt’awinakapaw aski: taqpachatxa,talk shows,...


text:
Ancoraimes
“JAQ’URAYM
MARKXATA”
‘Pueblo
Ancoraimes’
(Qillqt’iri: Edwin Usquiano Quispe)
Ancoraimes jan ukax aymaratx janq’ulaymis aka
ayllux aka pashpa La Paz departamentunw jikxatasi, ukax khaysa suyu Omasuyos uksatuqin
utt’atawa, omasuyux pä seccionaniwa, Achacachimpi, ancoraimempiwa, aka
qillt’äwix payïr seccionatawa.
Janqulaymis
markax quta lakxankiwa, ukhamarakiwa uka
markax walja qullunakani, jawiranakani quqanakaniwa. Qullunakanx utjarakiwa
kunayman t’isñanaka, kankllanaka, jichhunaka, jukampinakampiw utji. Ukhamarakiwa uka qullunakanx kunayman pampa
qulu laqunakas utjarakiwa, uka laq’unakax aknirinakarakiwa: tiwula, añathuya, wisk’acha, liwrinaka, jararankhunaka, asirunaka,
juk’ampinakampi. Maysatuqitx utjarakiw alaqpachan tuyur jamach’inakasa,
ukanakax aknirinakawa: paka, mamani, phichitanka, yakayaka, liqiliqi, khullu,
p’isaqa, pili, tikitiki, pukupuku, juk’ampinakampi.
Maysatuqitx
janq’ulaymix mä markawa segunta sección sutimp uñt’ata, uka markas wali
jach’awa kimsaqallq katunanakani,
ukjamarakiwa phisqa tunka suxta (56)
ayllunakani. Kantunanakapax aknirikakarakiwa:
Makamaka, Janq’ulaymis, Muruqullu, Sutalaya, Ch’ixipampa, Ch’uxña Pata,
Phuq’äta, Kajiyata. Sapa mä kantunanx walja ayllunakanirakiwa.
Ujkaruxa,
uñacht’ayarakiñaniw Janq’ulaymis markax
qawqha jaqinakanisa, sapa mä kantunanakanxa.
janq'ulaymes markan utjasirinakapa
Ilustración
1: habitantes de la población de Ancoraimes
Aka jamuqatanx
uñjt’araktanwa jilpachax jaqinakax utjasipxarakiw kantun Janq’ulaymituqina,
ujakarux arktarakiwa kantun ch’ixipampa, qhipankarakiw sutalayaxa.
Kantun
janq’ulamin ayllunakapax tunka suxtawa, uka ayllunakax aknirinakawa:
Ancoraimes(pueblo) Ispaya Grande, Ispaya Tocoli, Ispaya Lukimbaya, Ispaya Este,
Lluxllata Grande, Lluxllata Tumuyu, Lluxllata Centro Belen, Lluxllata Laymini,
Turrini Alta, Turrini Centro y Baja, Zamora, Pacharía, Pacoma Grande, Chuñuña
Norte, Sud Calamarca uknirinaka.
Aka markan
thuqt’äwipax candelariyankiwa, pä ur
saraqkipana anata phaxsita, uküruw wali uksar aksarux ch’akhanaks
unuqt’ayapxaraki, thuqurinakapax pusi, phisqa tamawa. Kimsa tam murinu, mä tam
kapural, mä tam kullawa, ukhamarakiwa, yaqhip maranakax yaqha ayllunakatw
jutapxir thuqt’irixa, ukanakax aknirinakarakiwa: wakawaka, mukululu, qinaqina,
ukanaka.
Yatiqaw tuqinx
Kantun Ankuraymituqinx walja yatiqañ utanakaniwa, wali uñt’atax colegio
ancoraimiwa sutipax akjamarakiwa “Colegio
Humanístico Técnico Industrial Metodista Ancoraimes” aka yatiqañ utax
walja maranakanirakiwa, uka yatiqañ utat mistusax jach’a yatiqañ utanakar
sarasax waljanirakiwa yatxatt’atanakax utjaraki. Yatichirinakapax wali
kust’atanakarakiwa, jilpachax jichhanakax yaticht’asipkarakiwa licenciados
ukhamanaka. Uka yatiqañ utarux walja yatiqirinakarakiw purt’apx kunayman
ayllunakata.
Yapuchawtuqinx
yapucht’apxarakiwa kunayman achunaka, chuqi, apilla, isañu, ulluku, siwara,
awina, jupha, tiriwu, jawasa, alwirija, juk’ampinakampi. Anchha thaya pachanx
ch’uñrak wali ch’uñuchapxi.
Uywatuqinsti
uywt’apxarakiwa waka, uwija, khuchi, ukanakakrakw jilpachaxa, utanx
uywasipxarakiwa phisi, añu, wallpa. Uka markanakan jakasir jaqinakatakix wakax
wali askipuniwa kunalaykutix wakampipuniw yapunakx satapxi,
Satañatakix
nayraqatax pä wakw yukump waxratx ñich’antapxi, uka uywanakax janiw kikipakiti,
utjiw kupi waka, ch’iqa waka. Kupi wakax kupixatpunw ñich’antayasispaxa,
janiw ch’iqaxatx ñich’yaskarakispati, jilpachax kupit lurir uywanakax
urqunakawa. Ch’iqa wakax ch’iqaxatpunw ñich’ayasirakisspaxa, janiw kupixatx
ñich’ayaskarakispati. ukatx armampiw
nukhuntapxi, armax mä jiru chuntaniwa,
ukatw yapu yapuchañatakix wakampiw
iraramjayapx uksar aksaru, ukatx wakampirakiw satantapxi chuqi, apilla, siwara,
awina, juk’ampinaka.
Ukham
saräwinakanikiw janq’raymi markaxa. Inasa aruskipañax jilpachachispa.
POA POPULARIZADO 2004: “GUBIERNO MUNICIPAL DE ANCORAIMES 2da sección de la
provincia Omasuyos La Paz Bolivia”: Ancoraimes. 2004: 10


text:
Elias Reynaldo Ajata Rivera
CH’UMST’A (Resumen)
Aka yatxatatanx, aymar amuyunakarjamaw sawutanakax uñakipata, laqamptuqit kuna yatiñanakay utjchi, uk jikxatañataki. Ukhamïpanx, qalltkasax jakäwisan thakhinakap uñacht’aytan, anqat jutat amuyunakax kunjamasa, jiwasan saräwisax kunjamarakisa ukas amuyt’atarakiwa. Ukxarux, jiwasax kunjams sawutanak apnaqtan ukatw qillqt’araktan. Ukanak niy uñakipxasaw, wara waranakan, Lupin, Phaxsin, Pachamam Uraqin chimpunakap thaqhañ qalltataraki. Wara war qutunakatakix, saltanakw jikxattan; Ali P’akita, Wiphala, Wara War T’aja, Qarwa, Chakana, Q’urawa ukanakataki. Maysatuqitx, Lupitakix mä qawqha saltanak jikxatawiyaraktanwa; jupax jaqjam jakäwiniwa ukhamarak inti jalsux sawut saminakas kikipakiwa, sasas sawiyaraktanwa. Phaxsirux lupin yuntapjam uñjataraki; ukampirus janiw jupatak sumx saltanak jikxatawikaraktanti. Aka qillqatanx, Pachamam Uraqisarux kunjams jamuqañax wakisi, kunats yatiqañ utanakan yatichapkist ukhamax jan jiwasatak askïki ukanakatxats amuykipt’atarakiwa. Ukhamatwa, sawut ch’ukus uraqin taypipjam, Intin thakhipjam amuyasi. Tukuyañatakix, uraqisan jakäwipatwa arst’araktan ukhamarakiw wayratakis illapatakis saltanak uñacht’ayaraktan. Juk’a arunx, aka qillqatampix aymar markasan yatiñanakap wasitat qhanstayañ thaqtan, jan akat qhipar chaqtxañapataki, yatiqañ utanakans yatichasiñapataki. Niy sisxtanwa, amtäwisax saräwis taypitpach sarantayatawa kunattix yaqhip jila kullakanakasax anqar uñtat lup’iwinakampikirakiw qillqañ yatxapxi; ukhamat jiwasan thakhinakasat armasisina. Yatxatawx Jach’a Suyu Paka Jaqin kunkanchayatarakïnwa, sañaw wakt’istu; chiqpachansa, Tarixra (Corocoro) Aylluna.
En esta investigación, se analiza los tejidos de acuerdo al pensamiento aymara con el fin de encontrar la sabiduría existente en relación con la pacha. En ese entendido, al empezar se muestra los principios de nuestra existencia, también se reflexiona sobre las características del pensamiento occidental y de nuestra cultura. Posteriormente, escribimos sobre cómo nosotros utilizamos los tejidos. Después de tocar aquellos puntos, se empieza a buscar los íconos de las estrellas, el Sol, la Luna y la Madre Naturaleza. Encontramos saltas en los tejidos para las constelaciones Ali P’akita, Wiphala, Wara War T’aja, Qarwa, Chakana y Q’urawa. Por otro lado, hemos hallado algunas saltas para el Sol y también sostenemos que él tiene vida y que los colores de los tejidos se asemejan a la salida de los rayos solares. A la Luna, se la percibe como la pareja del Sol; sin embargo, no hemos establecido exactamente saltas para ella. En este artículo, también se considera sobre la manera adecuada de diseñar los mapas de nuestra Madre Tierra así como se reflexiona respecto a lo inapropiado de lo que nos enseñaron en las instituciones educativas. De esa manera, se relaciona la costura de los tejidos con el ecuador de la tierra y el recorrido del Sol. Para finalizar, hablamos de la vida de nuestra tierra; también existen saltas para el viento y el rayo. En suma, con este escrito buscamos difundir nuevamente los conocimientos de nuestro pueblo aymara para que en el futuro no se pierda y se enseñe en las unidades educativas. Ya dijimos que nuestro razonamiento se realiza en el marco de nuestra cultura dado que algunos de nuestros hermanos y hermanas ya suelen escribir nada más que con ideas alienadas, olvidando así nuestros procedimientos. Cabe señalar que la investigación se llevó a cabo en la Provincia Pacajes; precisamente, en el Ayllu Tarejra (Corocoro).
Wakisir arunaka: Aymar sawutanaka, pacha yati, saltanaka, wara waranaka, suni saräwinaka.
Palabras clave: Tejidos aymaras, geografía andina, saltas, estrellas, cultura andina.
AYMAR YATIMPI ANQA AMUYUNAKAMPI
(La sabiduría andina y el pensamiento occidental)
Anqa markanakan lup’ïwinakapamp phuqhantat jaqinakax janiw jiwasan yatinakasarux yäqapkiti. Ukat sipans, jiwasan yatiñanakasat arsupki ukjax, jan wakiskir arunakampiw sutinchañ yatipxi. Jupanakatakix janiw yatinakasax chiqpankkiti; ukatw kastill arunx etno- arsump taqi kuns chhijllañ yatipxi. Ukjamatw chimpu yatisarux etnosemiología sas sutinchapxi jan ukax jakhu yatisarus etnomatemática sutimp uñt’apxi, jupanakan yatiñanakapakis chiqakaspa, yäpankkaspa ukjama. Jupanakjam jisk’achir amtanisn ukasti, jiwasax yatiñanakapar etnogeografía, etnoastronomía jan ukax etnomedicina ukham sutincharaksna.
Maysa tuqutxa, markasanx jilpachanix janiw jiwasan saräwinakasarjamax qillqapkiti janirakiw yatxatapkisa, anqa amuyunakampikiw uñakipapxistu. Ukhamanak uñjasaw, Fausto Reinaga jilatax “Bolivia es un país sin escritores ni artistas. Una miserable y despreciable colonia intelectual de Occidente” (1971. 32 u. ) sasinx qhurut arst’awiyarakïna. Ukhamïpanwa, jichhax amuyunakasarjam qillqañ yant’awiyarakiñäni.
Aymaranakan yatinakapax mayja kankañanirakiwa, janiw anqa markat jutir ciencia ukjamakiti. Jiwasax yati ukatw parltan, janiw ciencia uka arutakix kuna arus aymaranx utjkiti, cienciax mä lup´ïwik jay sañ yati, uka lup’ïwix anqa markankiri ukakiwa, janiw jiwasankirx “askiw” sañ yatkiti. Aymar yatinakax yupaychäwimpis mayachthapitakiwa (Soza, 2012, 22 u.). Qhana arunx, mä aymar jaqix janiw anqa markankirjam lup’kiti.
Aka amuyunakaw Yati ukarux thurxasipxi: taqi kunas jakäwiniwa; apunakampis qamatawa; yänakas qachuni urquniwa; Pachamamax yäqatawa; jaqi purax mä wilanjam uñjasitawa; tama amuyuw sapa amuyut sipans nayr yäqata: jilïrinakar yäqañawa; pachaw taypinki, janiw jaqïkiti; yanapkipt’asiñas, phuqhacht’asiñas, khuyapayasiñas, mä amtar puriñas, apnaqäwinak muyuyañas, juk’ampinakampinakas utjarakiwa. Maysatxa, cienciax lurawinak qhanstayañatakikiwa, jaqi amuyutpach luratakiwa, Pachamam q’irwjañatak amtatawa, jakäwi mayjaptayaña muni, Pacha yänakar ñanqhachañarus purikirakiwa (Estermann, 2011, 116-120 unk. ). Jichhax sisktan uka amuyunakasampiw aka qillqatx laqanchayañäni.
SAWUTANAKAN KANKAÑAPA (Esencia de los tejidos)
Sawutanakax kunayman kunkin luratawa: yänak q’ipnaqañataki, wawanak uywañataki, kuka imañataki, ch’uqi winañataki, isjam uskusiñataki, juk’ampinakampi. Ukhamatwa, sawutanakax mä jaqina, mä markana kankañapa uñacht’ayapxi; kikiparakiw, kuna saräwinis uk yatiyistu. Ukatuqutx Aurelio Castedux siwa:
La práctica del tejido también sirve como medio para la representación del imaginario de cada región. El confeccionar los textiles (tejer) permite a este pueblo o comunidad, plasmar su pensamiento y filosofía y la visión del medio ambiente (físico y natural) que lo rodea en una prenda ya sea una llixlla o en un poncho, que son una síntesis de la cosmovisión de ellos (2011, 354 u.)
Waljaniw, aymaranakax janiw nayrax qillqañ yatipkanti, sañ yatipxistu. Ukampirus jiwasan qillqanakasas yatxatäwinakasas sawutanakan, p’itatanakankaskiwa. Amuyañatakix saraksnawa, jichhürunakax sawurinakax kunayman arunak qhanstayañ yatipxi; uk uñjasax, nayrax kikipakirakïnwa, saraksnawa. Jichhax, kunjams pachxat yatxatatanakasax sawutanakan chimpuntata, uk uñakipt’arakiñäni.
PACHA (Pacha)
Pachax pä ch’ama sañ muni; aka arux paya, ch’ama uka aymar arunakat juti. Aka jisk’a qillqatanx, laqampumpit uraqimpit parlañatakiw pacha arx apnaqañäni. Maysatx, niy juk’amp patanx sawiyxtanwa, jiwas aymaranakatakix taqi kunaw pachanx jakäwini; pata tuquns, manqha tuquns, jikxatasktan uka chiqansa. Nayra pachanakatpachx, yatirinakamp amawt’anakampiw laqamp uñch’ukipxiritayna. Jupanakax pachapar yapuchañataki ukjamarak apunakasar yupaychañatakiw wara waranakxat yatxatapxirïna. Ukampirus janiw ukaruk qhiparapkänti, jan ukast sutinak uskupxarakirïna, yaqhipkutix uywa sutinakampi jan ukast aka uraqin utjir yänak sutinakampi.
WARA WARANAKA (Las estrellas)
Laqampun jikxatasir wara waranakarux kastill arunx Vía Láctea sutimp uñt’atawa; ukampirus aymaranakatakix Alaxpach Jawira satawa. Ukhamax janiw uraqinakx jawiranakax utjkiti jan ukax alaxpachans utjarakiwa. Mä away saltanx akhamaw uñjasi:
Aka saltanx ch’ankhanakax jisk’at jisk’at sawutawa; ukatw, wara waranakakaspas ukham uñnaqi. Kastill arunx wara war qutunakarux galaxia sutimp uñt’atawa; aymaranx jawiraxarakispawa. Jan uka arux walïkchi ukasti, Vía Láctea ukar sutichatapata, phiriru sutimpiw uñt’araksna kunattix aka qutunakax qapu phirirur uñtasitapxiwa.
Wali nayra jan amtkañ pachanakatpachaw, laqamp uñch’ukisax, jaqix kunayman uñnaqanak wara waranakan amuyirïna; ukhamatwa, Alaxpach Jawiranx, taqi kast uywanakamp yänakampiw jupatak utjaraki. Jichhax sawutanak uñakipañaw wakt’istu; nayraqatx saltanak uñjañäni thiyaparust wara war qutunakraki. Jiskxatas jiskxatasax, akïrinakw jikxataraktan:
Wara War T’aja (Enredo de estrellas)
Chakana (Cruz Andina)
Qarwa (Llama)
Q’urawa (Honda)
Ali P’akita (Árbol desgajado)
Wiphala (Wiphala)
Aka alaxpach qutunakax janiw wara waranakampik amuyatakänti, jan wara waranakan ch’amak chiqanakamp kunaw phuqhachatarakïna. Wara war qutunakax janiw uñacht’ayktan ukanakakikarakiti, juk’ampinakaw utji, ukanakat yatiñatakix juk’amp sawutanakaw uñakipan munasiraki. Aka chiq tukuyañatakix, wara warax kunjams sawutan uñjasi uk qhanancht’añäni. Teresa Gisbertampi, Silvia Arcempi Martha Cajiasampix (2006), Arte Textil y Mundo Andino qillqatapanx, mä pusi k’uchut 12 siqinakamp muyukipat chimpuruw wara waraw sasin sawiyapxi:
Wara wara (estrella)
LUPIMPI PHAXSIMPI (El Sol y la Luna)
Sawutanakanx lupix kunayman uñtaniw uñstaraki. Yaqhipanx janiw anch ch’ama ch’am tukutäkiti yaqhanakansti nayrani, lakani ukhamarakiw uñsti. Maysatxa, amtañaw wakisiraki: Lupirux Willka, Inti sutinakampiw uñt’ataraki. Ukampirus janiw kunapachas aka arunakax apnaqaña ukxatx arskañaniti, ukax yaqha yatxatawinak sartayañatakiw askirakïni.
Lupi saltanaka (Saltas del Sol)
Yaqhip chiqanakanx, lupirux Willka Tata sasaw sapxaraki ¿kunats ukham sappacha? Intix aymaranakan apusawa. Nayra achachila awichanakasax juparuw yupaychapxirïna; Pachamamarus, Uywininakarus, Achachilanakarus,… ukhamaraki. Aymaranakan jakäwisaxa lupimp mayacht’atawa. Marasa, urusa, Inti jalsunk ukjaw qallti. Ukatwa, Machaq Marax Tiwanakun Inti jalsunk ukapachax katuqata; qhan qhana arunxa, janiw jiwasatakix marax chika arumax qallantkiti, kamisti anqa markat apanit machaq marax qalltki ukhama. Mara mayjt’äwinakas Lupïpanwa utjaraki; jallupachampit awtipachampitw arsuskaraktan.
Kunjamti niy sawiyxtan ukhamarjamax, taqi kunaw aymaranakatakix jakäwini. Lupix uka kikiparakiw patatpach uñch’ukiniskistu. Alwatat qalltas jayp’untañapkamaxa, Lupirux jaqirjamaw uñjata. Ukatwa, jaqix niy tayk awkixtan ukapachatakix, “ñakaw jayp’uski” sañ arus utji; ukalaykurakiw Lupirux yaqhip saltanakanx k’ajkir ajanuni sawupxi.
Yaqha tuqutxa saraksnawa, sawutanakanx aymar warminakax Intin qhant’anitaparjamaw saminakx tilantapxi. Ukhamawa, ikiñanakas, awayunakas, tarinakas, istallanakas, ch’uspanakas, punchunakas, yaqha sawutanakas Inti jalsur, Inti jalantar, chika urur uñtasitapxiwa. Wila awayunx ch’iyar wilat janq’u wilar puriñkamax walja saminakaw uñstapxi, ukxarust mayamp ch’iyar wilar puriñatakix pachpa saminakaw utjaraki. Uka pachparakiw, yaqha saminakanx utjaraki.
Inti Jalsu (Salida del Sol)
Aymaranakax pata pampanakanpin nayratpach qamasipxirïna; ukjamïpanx, jaya khunu qullunaks jaya pampanaks uñjapxarakirïnwa, janiw ch’umi manqhanakanjam jak’aruk unjapkänti. Ukatpi, nayranakapax Willka Tatar misturs mantirs amuyapxirïnxa. Ukanak uñjasax, kikipak saminak sawutanakapar tilantapxarakirin, sapxistuwa.
Jiwasatakix taqi kunas panipiniwa, Inti Tatax Phaxsi Mamampiw chikachasi. Sawutanakanx, Phaxsix janiw anqa amuyumpjam jamuqat jikxatañ munañäkiti. Jupanakax q’asantatw jamuqañ yatipxi, jiwas taypinx janiw ukhamakaspati, janiw q’asantat jamuqatakarakispati, taqpachaw uñstaraki.
Ukjamïpanx, janiw aka yatxataw sartayañatakix phaxsitak saltanakx sum jikxatawiktanti; ukampirus, yaqhip wallkha amuyt’äwinakar puriwiyaraktanwa. Nayraqatax siristwa, phaxsi saltax pusi k’uchunispawa, Lupinkiris kipkaki. Ukxarux sarakiristwa, janiw sawurinakax saltanakx Lupitakkik lurapkaspati, jan ukax, phaxsitakix utjarakpachawa kunattix urunak jakhuñataki, saräwinak kunkanchayañatakiw phaxsir uñt’añax munataraki. Ukhamawa, nayra tayk awkinakasax mä maranx 13 phaxsinipxanwa; ukax sañ muniwa: Phaxsi Mamatakis, 28 uru tamatakis pachpa aruw apnaqatänxa: phaxsi.
Phaxsin saltapaspawa (Posible ícono de la Luna)
Lupir uñtasitarakiw phaxsin jakäwipaxa. Sillus kikipak jisk’akïk ukjax, Wawa Phaxsi sutimpiw uñt’araktan, ninkhar yuritakïkaspas ukhama. Sapürunjamaw jisk’aptis jach’aptisa; ukatwa, kunjamaskchiy ukhamarjamax jayri, llulluqa, urt’a, sunaqi arunakampis kunayman uñnaqanakapar uñt’tan. Aka chiq tukuyañatakix saraksnawa: phaxsin saräwinakapax kun lurañatakis sum yatiñawa; jayrinx yamas janiw isis t’axsuñäkiti, sapxiwa.
PACHAMAM URAQI (La Madre Tierra)
Jichhurunakax anqat jutat amuyunakampix uraqis uñjanx mayj yatichapxistu, urinsayarux pataruw uskuyapxistu, aransayarust aynacharuraki. Yatichañ utanakans ukpin iwxapxistu, jan ukham jamuqxatax, “jan waliw” sasaw tuqisipxi. Ukampirus ukjam uraq jamuqañax janiw askïkiti. Urinsayankir markanakakis jiwas patankkaspa, wali ch’amanipkaspa ukham amuyayistu. Jiwasax aynach tuqurukirakiw ucht’astan. Yaqhip anqa markankir jaqinakax yamakis “urinsayankir markanakaw wali ch’amanipxi, qamiripxi, juk’amp nayrt’atapxi” sasaw jisk’achapxarakistu. Ukampirus, uraq ukham uñjatax, janiw taqi chiqankir markanakax kikipak uñstapkiti, mayninakapiniw patankasipki, yaqhanakask aynacht’ayataw jikxatasipxaraki:
Anqa amuyun jamuqa (Mapa occidental)
Ukampirus, saräwinakasarjamax janiw urinsayarux patar uskuñax wakt’kiti. Punchunakamp awayunakampix payat ch’ukthapitapxiwa, uka chiqatw kunayman saminakapax kikipat paypach tuqur sawuntat uñstapxaraki (Sánchez, 1995, 21 u.). Mallkunakan, jilaqatanakan, mama t’allanakan isinakapxat yatirinakax “punchunakampin awayunakampin pä chiqapax urinsayampir aramsayampiruw amtayistu” sapxiwa. Ukhamax punch uskusktan ukjax, maysa tuqupax kupiruw janxatti, yaqha tuqupast ch’iqaruw janxattaraki. Uk uñjasax, janiw aymaranakatakix urinsayax pata tuqur jamuqatakaspati, saraksnawa.
Urinsayamp Aransayam uñancht’ayata (Representación del norte y el sur)
Aka sawutanakan chukupax uraq taypimp sasiwa. Ukapachparakiw, uka ch’ukux Inti Tatan thaqkhipakaspas ukhama. Mä arunx, akjamarakiwa:
Yaqhip sawutanakanx, Lupin saltapax pusi arini chimpump chikaw unsti. Uka saltanakasti ch’ukump chikaw mä thiyat maysa thiyar sarapxi. Ukasti, kawksarutix sarapki uksaruw aymaranakax Pachamam Uraqisarux amuyapxirïna, sañ munaraki. Jiwasarux uka chimpurjam jamuqañaw wakt’xistu:
Uraq uñachayir saltanaka
(Íconos de orientación)
Maysatxa, chullpanakan punkunakapax Inti jals tuqiruw uñtata. Nayra achachil awichanakasax lupir uñtasisaw kawkhans jikxatasipx uk yatipxirïna, janiw thiyanakar uñtasis sarnaqapxirïkanti. Jichhakamas, pata pampanakanx, waljaniw utanakapx lupi mistunk uksar uñtat lurasisipkaki.
Jichha pach sarnaqäwisanx Inti jalsut uñtasis sarnaqañax utjaskakiwa. 21 uru mara t’aqa phaxsit saraqkipanx, Tiwanakunx inti jalsur uñtataw Machaq Marax katuqata, amparanakas uksa tuquruw luqtata. Qhana Arunx, aymaranakatakix Inti jalsuw wali yäqataxa, janiw urinsayakiti. Ukatw uraq jamuqkasax inti jalsux patar uskuñ wakisi.
Aymar saräwin jamuqa (Mapa según la cultura aymara)
Ukhamax ¿kunats inti jalsux patatuqur uraq jamuqkasax uskuña? Aka jiskt’ar jaysañatakix, sisktan uka amuyunak amthapiñäni:
-Sawutanakan pä jananakapax urinsayan aransayan chimpunakapawa.
-Awayumpin punchumpin ch’ukunakapax Lupin thakhipawa; uka pachparakiw uraqin taypipapxaraki.
-Chullpanakan utanakapax inti jalsur uñtatapxiwa
-Machaq Mar katuqkasax, Tiwanaku markanx, lupir uñtasaw ampar apttan.
Ukham amuyt’äwinak jikxatasax, Tawantinsuyu uraqinx taqiniw kikipat uñjasipxirïna, sasinw saraksna. Lupitakix, urinsayat aransaykamax pachpa chiqankapxanwa. Ukjamatw, jan khithis mayninak patankkänti.
Tawantinsuyu Uraqi (Territorio del Tahuantinsuyo)
Aka uraqinx, kunayman uywanakamp alinakampiw utji, jupanakamp chikt’ataw jaqix jakasi. Jiwasax jupanakamp chikt’ataw qamaraktan. Pachamamax taqiniruw kikipat uñjas uywasistu. Niyaw sistan, sawutanakax pachan chimpunakapawa; ukatw, awayuns, tarins, ch’uspans uywanakamp alinakampix utji.
Jach’a luräwinak sartayañatakis, jisk’anak kunkanchayañatakis, aymaranakax pachan munañanakaparjamaw lurapxirïna. Uka kikiparakiw, Pachamamax jiwasjam janchini, uñnaqani, ukhama, jawiranakas sirk’anakapjamawa. Ukatw, jiwasax jan usuntañapatakix sun jupar uñjtan. Uka pachpa munasiñampiw, wayra samanapatakis, q’ixi q’ixu arupatakis saltanak sawuraktan:
Yapuchañatakix, sawutanakas kikipak sukanakx lurtan. Llamayuñatakis qalltat tukuykampin sararaktan; janiw khithis sapa sukat mä ali p’atsus sarkiti. Sawu pampanakas jiskhantanakas yapunakaruw uñtasipxi. Sawutanakax kunapach satañas, kuna uywanakar alinakar unch’ukiñas ukanaks yatiyapxarakistuwa (Villarroel, 2011, 181 u.).
TUKUCHA (Conclusión)
Saräwinakasax jiwasamp chikäsipkiwa, laqanchayañaw wakt’istu. Kunayman yatinakax jiwasan amuyusarjamaw sartayañ wakisxi. Ukhamïpansti, aka qillqatanx ukham amtäwimpiw sawutanakx uñakiptan. Aymaranakax janiw ina ukhamakx saltanak lurañ yatipkanti jan ukasti yatiñanakasw qhanstaytan. Kunayman pacha yänak jamuqtan, ukanak taypinsti wara war qutunaka, Lupi, Phaxsi, juk’ampinakamp chimpuqtan. Uka pachparakiwa, Pachamama uraqisax kunjamas uñjatañapa ukxats jikxatt’awiyaraktan. Yatxatatasarjamax, pankanakanx janiw uraqisax urinsayat patani uñstañapax wakisxiti; jiwasan luräwinakasarjamax, Inti jalsuw patankxañapa, ukhamatw mayni markanakampix juk’amp kikipat laphinakan uñjasxsna. Tukuyañatakix saraksnawa, sawutanakanx kunayman yatinakasaw qillqataski; anqa markankirinakax, aymaranakax janiw qillqanakanipkänti, sañ yatipxi, ukampirus sawutanakaw qillqanakasx imasipki, waljaniw ukx amuyawixapxaraktan.
QILLQATANAKA (Bibliografía)
AJACOPA, Sotero (2008). Léxico textil aymara y quechua desde los saberes locales [versión digital]. Recuperado el 27 de agosto de 2013 de http://200.87.119.77:8180/musef/bitstream/123456789/265/1/561-572.pdf
AJATA, Elias (2013). Las lenguas nativas frente al español. En Lingüística Boliviana 3 (65-78). El Alto: Universidad Pública de El Alto/Instituto de Investigaciones Lingüísticas y Postgrado.
CASTEDO, Aurelio (2011). Descripción iconográfica y simbólica del arte textil en la comunidad de Niño Korín. En Anales de la 25 Reunión Anual de Etnología, aportes a las ciencias sociales (tomo II). (pp. 353-366). La Paz: MUSEF.
CASTILLO, Luz (2009). El aguayo paceño. Recuperado de Recuperado el 27 de agosto de 2013 de http://www.musef.org.bo/uploaded-files/musef-investigacion/Aguayo.pdf
CERECEDA, Verónica (2010). Semiología de los textiles andinos: las talegas de Isluga. En Revista de Antropología Chilena, 42 (1), 181-198.
ESTERMANN, Josef (2011). Filosofía Andina, sabiduría Indígena para un mundo nuevo (2da ed.). La Paz: Instituto Superior Ecuménico Andino de Teología.
GISBERT, Teresa;
ARZE Silvia; CAJÍAS, Martha (2006). Arte textil y mundo andino (3a ed.). La Paz: Plural, MUSEF.
PANIAGUA, Teresa (2008). Sociología del ayllu, desde el conocimiento local de Ayata. La Paz: Pachakuti/Abya Yala.
REINAGA, Fausto (1971). Tesis india. La Paz: PIB.
SANCHEZ PARGA, José (1995). Textos textiles en la tradición cultural andina. Quito: IADAP.
SOZA, Jorge (2012). El discurso de la “cosmovisión andina”, una lectura marxista del “mundo andino”. La Paz: El Viejo Topo.
VILLARROEL, Gloria (2011). Expresiones textiles de los saberes climatológicos y rituales de productividad. En Anales de la 25 Reunión Anual de Etnología, aportes a las ciencias sociales (tomo II). (pp. 181-189). La Paz: MUSEF.
PDF apaqt''am (Descargar en PDF):


text:
Wali aski isturyanaka Ta chinuqa phaxsi 2012
Russia: Jaqiw Kuk'akïxi
Aka uraqpachan Rusia-x suma jilt'anak churatawa, ukat jaqi juk'akïtapax jach'a suypacharuw llakisïwayi, kunawsatti Unión Soviética-n jan walt'atapat Rusia-ruw jan uraqipar arxatirin jaytaspa.
Global Voices Podcast: 2012 Marax Kusisiñakïpan
Kamisak Aka Uraqpacharu, ukjamarak walik 2012 marax purinixa. Aka qilqt'äwinx kunaymantuqit uñakipt'añatakiw 2011 marar uñtan. Ukjamarakiw internet-pachan bicicleta-t särttan.
Uraqpachat arsunipxi… jiwasanakax jaqukipapxtanwa
Global Voices Españolan jaqukipir tamax sapur lurawinakaparus suyt’ayawapxiwa, ukatx ullirinakaruw amuyunakap yaqhip qilqatanakax 2011n maran jupanakar p’arxtayawayk ukanakxat uñt’ayawapxi ¡Jallalla 2012n mara sasina!
Isturyanaka Ta chinuqa phaxsi, 2012
31 chinuqa phaxsi 2012
¡México markaxa, Sartxiwa! Artistanakax mayacht'atapxiwa
Aka qhipa maranakan México markan wila wartaw uñjasiwayk ukax artistanakar ukatx yatiyañ utanakaruw sartañatak ch'amanchayawayi.
30 chinuqa phaxsi 2012
¿Irán markax niyat “aski kust'at internet ” ukanixani?
Iraní markan sistemax aynacht'aspawa, internet ukan yatiyäwinakap turkakiptayasaxa, jichhakamax velocidad ukw uñjasipki; jutïrin suma velucidad utjañap jikxatañkama.
29 chinuqa phaxsi 2012
Libia: Bengasi markat mä warmin carta qilqäwipa
Bengasit mä libia markankir warmix marka masinakaparuw anqajankir chachanakamp jaqichasitapat k'umi. Libiankir warminakan derchunakapax janiw chachanakan derechunakapamp kipkakiti sasaw Facebooktuqin mä carata qilqatan uñt'ayatayna.
28 chinuqa phaxsi 2012
Camerún: Mototaxi q’iwirinakamp Duala markachirinakampix wali ch’amamapiw ch’axwapxi
Kimsa tunka mayan urunaka saraqkipan jallu qallta pasita, Deido, Camerún capital financiera markanxa, markachirinakamp mototaxi q’iwirinakampix mä ch’axwaw utjayapxatayna. Walja cameruneses internautanakax säpxiwa, aka ch’axwawinakax...
22 chinuqa phaxsi 2012
Ucrania: Taqin uñjañ qullañ utax medios sociales apnaqäwimpix nayraqatankiwa
Hospital Regional Dnipropetrovsk sutinix 1798n maran utt’ayasitäyna [ru, uk] –ukatx Ilya Ilych Mechnikov sutinixatyanawa- ukjamarak Ucranian markanx nayra qullañ utanakatäynawa. Ukampirus uka qullayasiñ utax medios...
19 chinuqa phaxsi 2012
13 chinuqa phaxsi 2012
2011n marat Global Voices Aymarata ukan jaqukipirinakan qilqt'äwinakapa
Global Voices Aymarata ukan mä arut yaqha arur jaqukipirinakax (traductores) 2011n maran lurawinakapxtaw qilqt’anipxistu, ukax jupanakatakix mä qallta uñacht’ayäwiwa.
10 chinuqa phaxsi 2012
Kipka arupan himno nacional jayllintawi
YouTube ukanx vidiyunakan walja kipka arunakapan himno nacional jayllinatawinakaw jikxatasispa. Kipka arup arst'asir marakachirinakax kusisitapxiwa.
9 chinuqa phaxsi 2012
Egipto: Khaled Said kullakar mä amt’asiwi jan ñanqhachaw utjañapataki
Khaled Said revolución egipcia uka ajanump amtatawa. Qilqatanakapa, jaylliwinakapaxa jakaskaspas ukham uñacht'ayi.


text:
Taqi jaqina k’uchi k’umara kankañani utjasiñanakapataki, ukhamaraki jani qullqi usunaka qullayasiñanakapatakisa taqi chiqa qullaña utanakana khusa qullanakampi yanapt’äwinakawa wakicht’asiskarakini, chiqanxa wajcha kankañana pisi kankañana utjasiri jaqinaru jaqitatayañatakiwa uka yanapt’äwinakaxa utjaskarakini. Uka pachparakiwa markachirinakana k’umara kankañani jakäwinakapasa taqi jaqiru arxatäwinakapa suma katuqasarakiwa ch’amanchasiskarakini.
Uka jach’a amtäwi phuqaña laykuxa Estado taypita:
(a) Jaqinakaru p’iqita jaltayiri phiru k’ataki jaqita jaqiru katusiri usunakata jaqinakana suma jark’aqasiñanakapatakixa aski wakiskiri wakichäwinakawa utjayasiskarakini, ukhamata taqi jaqisa k’umara ch’ullqi kankañani jakañaxa utjarakini.
(ch) Droga pitaña jiljasina usnaqäwinaka ukhamaraki p’iqi usunakampi aynacht’äwinakata jark’aqasiñatakisa wali wakiskiri wakichäwinakawa ch’amanchasiskarakini.
(h) Taqi utansa q’uma utjaña ukhamaraki q’uma uma umasa utjäwinakawa sartayasiskarakini, ukhamata pachamama uraqisa jaqjama jani usuntayasa uywatarakikiniwa.
(i) Sapa suyu markanakanwa usunaka jani jaqita jaqiru katuntañapataki suma wakichäwinaka sartayasirakini.
(k) K’umara kankañani jichu jakäwinakawa chiqpachanxa suma yäqasiskarakini.
(l) Taqi chiqa markanakaruwa qullaña utanakaxa wakisipanjama utjnuqayasiskarakini, chiqanxa wajcha kankañani jikxatasiri jilata kullakanakataki, nayraqatxa taykanaka, wawanaka, chuymaninaka ukata usuta kankaña utjasirinaka amtasawa uka qullaña utanakaxa chhijnuqayasirakini.
(ll) Usunaka qullañanakampi nayraru sartyañatakixa walja mayachäwinakawa ch’amanchasirakini, ukatakisti taqi markachirinakana arxatäwinakapawa wali suma yäqatarakini, maski wakichäwinaka uñanuqañansa, qullañanaka ch’amanchañansa ukhamaraki uka qulläwinakaxa chiqaparu aptataskiti janicha ukanaka uñanchañansa.
(m) Taykanakana suma k’umara jakäwinakapa ukhamaraki chacha warmi jani sinti wawaniñanakapataki suma amtäwinakawa ch’amanchasiskarakini, uka taypinxa sapa mayniwa jani sinti wawanitaki kuna qullampi qullasiñsa ajllirakini.
(n) Estado taypinkiri qullaña utanakana taqi jaqitakiwa jani qullqita suma qullt’äwinakaxa utjaskarakini, ukatakisti jani Estado taypinki yaqha qullaña utanakana irnaqirinakarusa yanapt’äwinakapa mayt’ataskarakiniwa.
(ñ) Taqi irnaqiri jaqinakana qullaña utanakana inaki qullayäsiwinakasa ch’amanchasiskakiniwa, ukata jani jani irnaqirinakatakisa qullaña utanaka taypina qullayasiñanakapataki yaqha qullqiwa apaqasirakini.
(p) Taqi jaqina k’umara kankañani irnaqañanakapatakixa wakisiri amtäwinakawa sartayasiskarakini, ukanakana usnaqäwinakaru puripxipansa mäkhikiwa qullaña utanakana uñjatarakini.
(q) Sapa kutitjama qullaña utanaka taypita suma jaqinakaru uñjañanakataki qullqisa yapxatasiskarakini.
(r) Qullaña utanakana irnaqiririnakana suma jaqi masinakaparu k’umara kankañani utjayañanakapataki aliqata wakisipana machaqa yatiñanakasa yatichasiskarakini.
(s) Marka qullanaka tuqitsa walja yatxatäwinakawa ch’amanchasiskarakini, ukhama pachparakiwa pampa qullanaka tuqitsa yatxatäwinakasa aptataskarakiniwa.
(chk) Seguro Social sutinchata qullaña utanakana irnaqiri jaqinakaru inaki qullañampi yanapt’äwi wakicht’äwinakasa mayampi utanuqayataskarakiniwa.


text:
Perú marka pachana taqi kunsa wali khusa lurasawa nayraru sartayasini, ukampinsa juk’ampi kuna utachasiñanakawa lurasiña amtasiraki, uka pachparakiwa nayraru k’achata k’achata sartañataki sapa mayni ayllunakana suma uñaqkaña jakaña jakxatañanakasa aruskipatarakiwa, ukhama khuskhawa taqi markanakana phuqasiskani. Estado taypinkiri mayacht’äwinakana lurtäwinakapa, amuynuqaña sipansa, lursuña sipansa, uñt’ayaña sipansa, askichaña ukata apnaqañana sipansa, suma uka yatiñanaka jani Estado taypinkiri yaqha mayachäwinakaru katxaruyasiskarakini.
Uka taqi chiqanakana utjasiri jaqinaka mayacht’asiñanakapataki jach’a amtäwi phuqaña laykuxa Estado taypita:
(a) Taqi jaqi chiqapankañanakapatakisa wakisiri amtäwinakawa arkasiskarakini, ukana jach’a thakinaka lurañanakawa ch’amanchasiskarakini, ukhamata lamara quta chiqanakarusa jach’a wampunaka puriñanakawa lurasiskarakini, uka pachparakiwa avión puriñanakapatakisa aeropuerto lurañanakawa phuqataskarakini, teléfono yänaka taypita aruskipt’asinakatakisa walja utanakawa uñstayasiskarakini.
(h) Empresa privada sutinchata mayachäwinaka taypita yanapt’äwinakaxa thaqasiskarakini, ukhamata uka qullaña utanaka, yatiña utanaka, q’uma utjasiñataki yänaka, uma irpanaka ukata uma jark’xasiñanaka luräwinakasa uñstayasirakini.
(i) Corredor turístico sutinchata mayachäwinaka taypita jilpacha qullqi jalaqayañataki anqäxa markanakaru Perú suyunaka markanakapana lurata yänaka alxañanakawa ch’amanchasiskarakini, ukhamata Perú markampi maya qurpata jalata yaqha markanakampi alxañanaka tuqita mayachäwinakaw utt’ayataskarakini.
(k) Taqi chiqa markanakansa pachpa jaqinakana ch’amampi yanapt’äwinakapampiwa taqi kuna utanakasa wali suma uñanuqt’asisa utachnuqataskarakiniwa. Uka taqi jaqina utaniñanakapataki jach’a amtäwi phuqaña laykuxa Estado taypita:
(l) Uta utachañanaka jani sinti ch’ama tukuña laykuxa uka Plan Nacional de Vivienda sutincha amtäwirjama irnaqäwinakaxa arkasiskarakini, ukhamata taqisa kunaymana utanaka, k’ata sipansa, jisk’a qullqimpi sipansa, ina ch’usata uñkatapxarakini.
(ll) Empresa privada sutinchata mayachäwinakampi ukata Estado taypinkiri mayachäwinakampiwa suma arusthapisa uta utachäwinakaxa juk’a qullqimpi saythaprayatarakini, ukhamata uka taypinakana qullqimpi yanapt’asïwina, utachaña thakiru irptañanaka ukanakaxa suma uñanuqt’ataskarakiniwa. (m) Walja utanaka machaqa yänakampi utachañanakasa k’ata saythapiyaña yatiñanakampiwa aptasiskarakini, ukanakasti wali khusatsa wali munkaña khusa utachatapuniniwa.
(n) Suma utanaka lurañatakixa machaqa yatiñanakawa uta utachiri jaqinakaru yatichasiskarakini, ukhamata taqi jaqisa injama utanakapsa uñkatapxarakini.
(ñ) Uta utachañanakana jani atiya yanapt’asirinakawa suma uñt’ataskarakiniwa.
(p) Suma chiqapa kamachinaka taypita wakicht’atawa taqi chiqana utanakasa utachasiskarakini, ukhamata jani qullqini jaqinakasa utanakapa tuqita qillqata laphinaka katuqasipxarakini.
(q) Sapa mayni markachirinakana ch’amapampi qullqipampi uta utachatanakasa wali khusa utachatañaparakiwa.


text:
EL ALTO, BOLIVIA (ANB).- Gobernador La Paz markatxa, tata César Hugo Cocarico Yana, uka kipkaraki Asambleísta, Nelson Guarachi, jupanakaxa sarantapxaniwa China markaruxa ukhamata jiqxatañatakixa mä financiamiento ukhamata utt´ayatañatakixa mä planta Ensambladora de Tractores El Alto markanxa.
ooooo00000 ---------- LO ÚLTIMO ---------- 00000ooooo
COMUNIDADES DE PATACAMAYA, LA PAZ, SUFREN INTENSA SEQUÍA Y RUEGAN LLUVIA
No hay ayuda municipal ni gubernamental PATACAMAYA, BOLIVIA (ANB).- Patacamaya markanxa umat thaqhisitapxiwa, kunatixa anchhitkamaxa jan...
viernes, 4 de abril de 2014
GOBERNADOR Y ASAMBLEÍSTAS DE LA PAZ VIAJAN A CHINA A GESTIONAR PLANTA ENSAMBLADORA DE TRACTORES
EL ALTO, BOLIVIA (ANB).- Gobernador La Paz markatxa, tata César Hugo Cocarico Yana, uka kipkaraki Asambleísta, Nelson Guarachi, jupanakaxa sarantapxaniwa China markaruxa ukhamata jiqxatañatakixa mä financiamiento ukhamata utt´ayatañatakixa mä planta Ensambladora de Tractores El Alto markanxa.


text:
Wajcha kankañana utjasirinakampi jila qullqininakampi khuskhachañataki suma arusthapitaskaniwa, ukatakixa sapa mayni jaqiru qawayata khuskhachañawa ch’amachasiskarakini, qullqi tuqita sipansa, jaqi kankañata sipansa ukhamaraki amuyunakata sipansa. Ukampinsa, chachampi warmimpi jisk’achasïwinakasa, jaqi kasta uñjasina, ajanu uñkatasina, jilïri sullkïri uñjasina, saranaka uñjasina jani ukaxa usuta uñjasina jisk’achasiñanakasa maya qawayata chhaqtayaña amuyataskiwa. Ukhama sipanxa khitinakatixa sinti wajcha pisthapita kankañana, uñisita wali llakita uñjasïpkixa taqi jupanakaruwa chiqanxa nayraqata suma yanapasiskarakini.
Uka jach’a amtäwi phuqaña laykuxa, taqi chiqana taqi jaqina suma wiñaya jakaña katxatañapa layku, chachampi warmimpi purapata suma yäqasiñanakapa layku, jani jisk’achisiñana utjañapa layku, Estado taypita:
(a) Taqi jaqitakiwa qullqi jakiñanakapataki irnaqañanakasa utjayasiskarakini, ukatakisti pachpa markanakapana empresa mayachäwinakaxa kunaymana yänaka luranakakapataki ch’amanchasiskarakini.
(ch) Markanakana p’iqiña kankaña apnaqaña tuqita yatiñanakasa ch’amanchasiniwa, ukansti taqi jaqisa kuna utjipansa suma yatiyataniwa, machaqa yatiñanakasa yatichatarakiniwa, yaqha yänaka apnaqañasa amparanakapankarakiniwa, ukampinsa qullqi mant’asiñanakasa taqinitakiwa utjaskarakini.
(h) Kunaymana uta utachachäwinaka ukata thakinakasa aliqata wakisipanjama lurasiskarakini, ukasti taqi jaqina arxatäwinakapampi wakicht’ata luräwinaka phuqaña laykuwa pachpa suyunaka ukata uka taypinkiri markanakana ch’amanchasiskarakini.
(k) Yatiña utanaka ukhamaraki jaqinaka usu qullaña utanaka taypina suma jaqinakaru uñjañatakixa juk’ampi qullqiwa churasiskarakini, ukasti chiqanxa jani qullqini jaqinakatakiwa yanapataskarakini.
(l) Sinti jani kunani pisthapita jalthapita kankañana jikxatasita jaqinakatakisa suma jakañaru kutjtañanakapatakiwa, ¿kunatsa ukhamana jikxatasipxpacha? ukanaka suma yatxatasa kuna wakicht’awinakasa wakisipanxa ch’amanchasiskarakini.
(ll) Jani kunjamata qullqi jakiñani jaqinakatakisa suma yatxatäwinakawa aptasirakini, ukhamata jupanakaru jaqjama yäqasa yanapt’asirakini.
(m) Estado taypina utjiri yänakapasa suma khuskhachäwi qhana chuymampiwa apnaqasiskarakini, ukasti chiqanxa wajcha kankañana utjasirinakana mayjt’añanakapatakiwa taqi markachirinakana arsutanakaparjama uñjkañawa yanapt’asiskarakini.
(n) Taqi jaqinakaru kunanakatixa wakïski uka saranakasa suma uñjataskarakiniwa, ukampinsa wajcha kankañana utjasiri jaqinakasa kuna jucha t’aqäwinakansa suma taqi jaqjama khuskhachaña kankañampi yäqataskarakiniwa.
(ñ) Jani kuna pachamama tipusïwinakampisa llakthapiñataki ukhamaraki jani kuna chijinakaru puriñatakisa taqi jaqiru suma wakicht’asiñaru irptasiskarakini, jani ukhama chijiru puriñataki amuyuyasiñataki, mayampi jaqitatañatakisa qullqisa churataskarakiniwa.


text:
MA’CUSTUMBRINA, LURAÑA UTJIWA ANCURAIMIYNA MARQAXA
YATIQIRI: Lic.Sigmar Flores
YATIQIRINACHA: Janeth Marconi Poma
CARRERA: Educación de Adultos
MODULO: TECNOLOGIAS DE LA IN FORMACION Y COMUNICACIÓN TICs
PHAXSI: 2011
Potosí - Caiza “D”
MA’CUSTUMBRINA, LURAÑA UTJIWA ANCURAIMIYNA MARQAJA
1. CONTEXTUALIZACION
1.2. MAY-MARANA.
Uka sutisti Ancuraimina satawa, ma’ istructuraw utxiwa, parlasipxiri uka aimaranaka mallkunakaxa Aicuraimina, JAN’QU – BLANCO ukarusti LAYMI – CORTEZA DE LA PLATA.
Utxiwa ma’liyindaw Ancuraimina, phaxsi jiliri utxiriwa paya achachhilanaka mallkumaka sasiriwa, sutinikapastiwa: Jan’qu y Laymi aka achachilanakasti jutapxiwa Chinchasuyu marka(Norte Peruano), uywasipxiriwa tajpacha aptasipxiriwa ma’ iscinaka uchasipxiwa, wali sumita isipxasiwa ma’ khanampi ukarusti ma’ k’illumpi uka rigiunaraka. Aka sutisti utxiriwa jiliri markanakaxa churanisipxiwa mayxaraki utjiwa uka ajayunaka, saxranaka, supayanaka ORKOSUYU urillanaku jach’a q’utaru Titicaca, ukaratusti sintipuniwa culturanaka parlasipxiriwa uka inkaikarusti, uka mallkunarakus. Uka sitipasti sasiriwa JANQ’U LAYMIS, walxa phasi sarapt’asiwa ma’ deinuminaciuna apxiripxawa sinitipuniwa uka castillanipxawa ANCORAIMINA.
1.2. KUNXAMA SITUCIUNAPA.
Ancuraiminasti utxiwa ma’ ayllu markaxa sutipasti akawa Omasuyo, aka Omasuy markasti wali sumitapuni cusichanaka, urikanaka walja puniwa 122 km. Ukjaru ma’ jach’a utawa utixiwa sede de gobiernuwa, carritipasti walja caminuwa asfaltaduwa ukaxarusti Chuqiagumarka jutiwa Carabuco pirmitisqiriwa midion comunicaciónaxa ayllu markana Uywilla Chuqiagumarkana, Walxa ixtinsiunapawa 339.76 km Titicaca jilirapasti altiplanuwa, parlasipxiriwa ma’ thantha utanaka Chullpari (pequeño balneario), aka q’utasti Titicaca alrididurapa Sotalaya, Ispaya, Tocoli y Mijanani, irnakañawa walja, utjiwa wali jiwikitawa may manmarana anatasipxiriwa uka umanakasti.
2. MAYA TIMA JILAÑANI.
2.1. MA’CUSTUMBRINA UTJIWA ANCURAIMINA, JICHASTI CHURAÑANI “WAKIÑAJA UKA PACHAMAMARU”.
Uka custumbrina Ancuraimina marqaja, utjiwa, amuyapqañani chanipajasti mayampi uka actividanaka lurapjañani yanapt’apqama.
Kunampi utjiriwa ritualinakaja ma’favuranaka churañani awicha Pachamamaru.
Walja utiwa jaq’inaka ancoraimiñuna, aptasipqiwa ma’luraña, kunarakipachawa waljapuniwa munasipqiwa khanq’i parlasipqiriwa uka marqankhirinaka uka pachasti utjiwa ma’ sutiwaya: Kimsa akapachana, kamsañs aka arunakax mni:
· Alaxpacha (akapacha alayawa), uka alaya utjira ma’ jaq’i, uywasisqiwa ajayukaja sutipawa Dios awki, santunapaja; waljápuniwa: Maya intiwa, ma’ phaqhi y walja, walja puniwa utjiriwa uka wara waranaka, jawsawpiriwa wali sumitawa uka akapachana, kuna puniw utjapachhasti uksajaru.
Aimaranakasti khá alaxpacharu sarapjiwa mayasiñaniña sisphaya uka intiru karusti maynisipjiwa taipacharu warawara, intirusti qhusqachañasipjiwa ma’ sutini ukhamakiwa ”Dius tata awki” walja puniw yatisiskiwan, Dios awki jiliriwa taypacharu munasiwa, wali suma santuwa (sumimiriku), khaukinpuni mayja mayja actuwasiskiwa, Dios awki janiw nuqjasiri, kunas churani walja mutuyañastiwari ususinaka.
· Akapacha (akapacha jiwasanakiwa), ma’ akapacha jaqinakawa, ukhanki utjiwa walja anatañasiskiwa, mayjaru utjiwa utanaka, jawiranika, utjiri mank’a sumitaki, chuqinaki, challwa, jawasa muti….markasana taqinis jaqjama uñtañataki, janiw taqhisiñanakax utjañatapataki, sarnaqawisas yaqatañapataki , arusas ist’atañapatakixa, taqin yanaptasis aka markaq layka irnaqapxañasawa.
· Manqhapacha (akapacha aynacha), ukan akapacha utjiwa ma’ suphaya sinti aqjataña aukawa uywasiskiwa manqhapachawa, janiw utjiriwa munasismaw.
Walja puniw yuspagarañani pachamamaru, ma’ orak’i Wirjina (Virgen), uka Cúndhur mallku, waljanaka cabildunaka utjiriwa yuspagarisiskiwa alaxpacharu (los cielos) ukharusti Manq’apacha (bajo la tierra) y ukhararu nanakisiskiwa uka acapacha, akharu uywasiskiñani, walja puniw irnakañani, lurañani ma’ sacrificiaru uka uywaranaka, ukaraki jutiwa uywaranaku; k’arwa, iwij qallu ukhampi lurañani wali sumitapuni cusichanaka, urikanaka walja puniwa.
2.2. MA’SAHUMERIO ANDINO UTJIWA “ANCURAIMINA”
Ma’sahumerio andino utjiwa “Ancuraimina”, walja puniwa lurasipxiwa, aptasispxiwa jilacatanaka, mallkunaka walj mirk’itawa markanjaru, lurasipxiwa chachas, warms, achhachilas, etc.urak’i sarpxiriwa, sinti sumitawa puniw prudusisqiriwa, mayxaraki utjiwa uka ajayunaka, saxranaka, supayanaka, etc.
Mayja mayjawa uka sahumerio andino, ma’ ispiciena t’urmiwa mayja culurawa, utjiriwa jishq’a matirial inurganico, ukharastu apansipjiriwa t’arwa iwijana ukarusti inseincio mayxapuni utjiti, jichasti nactayasiñani uka sahumeru andinu jilak’ataru.
3. KUNA LURASIPXIWA ANCORAIMINA MARQAJA.
3.1. UKA PRUDUCCIUN CHALLWATAKI JAWIRANA TITICACA
Phisqa ayllunaka utijiwa ukana jach’a jawira sutipawa Titicaca, ayllunaka utjiwa walja sutinaka (Omasuyos,Camacho, Los Andes, Ingavi y Manco Kapac). Ukanpi waljanakawa utjiwa challwa catuña, uka chachanaka sinti puniwa rnakapxiwa, alwa uru puniwa sartasipxiwa.
Ø Ma’ saqaña utjiwa”saqaña enmallenawa” (ukaratu catuñasipxiwa challwanaka ispinaka, carachita y mauri).
Ø Ma’ saqaña utjiwa uka bote automatico ukanpi sarapjiriwa challwa catuña cunstruyatawa lawampi.
Warminakapi uka challwa catuña, sarjapjiriwa phaytasiri, aljapjiri uka challwanacanas taypaniw sarjapxiriw aljasiri.
Utjiri especianaka mayja myja challwa ukasti apasipjiriwa ma’ 30% uka prucesamienturu, waja yatisipjiwa sutipawa p’api, ma’pruductu turkañayaki ma’ inuru uka mank’anaka, allpinaka, jawasanaka, aychanaka, k’aunaraki, etc. Walja mank’a utjiriwa ukataki Huatajata, Jankhoamaya y Batallas utjiriwa waja challwa uywu.
3.2. MA’ CUMERCIALIZACIUNA UTJIWA CHALLWATA.
Ukhamaraki utjiwa walja jach’a markata, ukanaraki uywasispjiriwa jacha challwanaka, uka challwanakasti jutiriwa uka jach’a cuencanaka ladu oriintii ukhamarahi Santa Cruz de la Sierra. Ukhamaraki utjiwa ma’ jishq’a cuenca Altiplano (lago Titicaca) purisipjiwa truchasnaka, pejerreyanaka, utjiriwa ma’ jach’a challwa sutipawa sábalo, aka challwa impurtaduwa Argentinamanta, y cuenca Amazonaska ukhanki utjiwa sinti sumita challwa surubí, el pacú y paiche. Jichasti La Paz mantana abasticipjiwa waljana challwa uriginapa uka Perú, Chile y Ecuador, irnakañawa walja, utjiwa mariscunaka (camarones, calamares, pulpos, almejas…), walja jaq’inaka utjiwa apanisiskiwa challwa cuntrabandunaka sinti lunthatanakawa apasispjiwa walja contrabando, mantasipjiwa Buliviaru walja peruanunaka sigupuniwa mantasipjiwa ma’ jishk’a autunaka, khatirinaka aljapjiriwa sinti walja puniwa, lunthata punwa utjiriwa.
Khatirinaka – jilirinaka
Janiw utjiwa Chuquiagu markampiqiwa ni ma’ uta jchasti challwataki.
Aljjañataki lurasipjiri jach’a filanaka, walja munipjiri uka challwanaka. Aljjapjiri walja precionaka, juk’ita precionaka, aljapjiw callinaka, ciudadanaka, ukhamarak purisiskiriwa walja challwa. Sullkanaka khatirinaka walja munasiskiriwa alasisri, sinti viciusunakaja utjiwa ukampisti janiw suma aljasipjiriwa.
Jiliranaka apanisiskiriwa sinti sábalunaka Argentinata (Santa Fe) lurasipjiriwa mayjampi, sarapjiwa ukaraturu Av. Vásquez, Zona de Pura Pura - SAID, alayaru uka sutipawa CEJAa autopista El Alto.
CHUQUIAGUMARKANA, uka comercionakaja walja challwa apasipxiriwa Ancoraimi marqaja, lurasipjiwa ma’ paya khatunaka, purisiskiwa autunaka k’utaru. Challwa distribuyipxiwa anchhitapuniwa uka sullk’anaka sarapjiriwa ciudadaru, alxapjiriwa.
Janw utjiti ma’ suja igual aka challwata, ukhampi tukuyñapjiñani aka custumbrina, ma’ pataru, supasti ANCURAIMII, q’utana Titicaca y ayllunakaxa, walja puniy utjiti challwa caturinaka.
.
ANEXOS
COSTUMBRES DE ANCORAIME
Autoridades y amautas de Ancoraimes lago tititicaca


text:
ooooo00000 ---------- LO ÚLTIMO ---------- 00000ooooo
COMUNIDADES DE PATACAMAYA, LA PAZ, SUFREN INTENSA SEQUÍA Y RUEGAN LLUVIA
No hay ayuda municipal ni gubernamental PATACAMAYA, BOLIVIA (ANB).- Patacamaya markanxa umat thaqhisitapxiwa, kunatixa anchhitkamaxa jan...
jueves, 8 de enero de 2015
AVANCE CIENTÍFICO PERMITE A UN HOMBRE CON PARÁLISIS MOVER LAS PIERNAS
martes, 6 de enero de 2015
FELIPA HUANCA PIDE APOYO SOLIDARIO PARA SU CAMPAÑA Y DESCARTA UN DEBATE ENTRE AYMARAS
EL ALTO, BOLIVIA (ANB).- Kullaka Felipa Huanca, jupaxa Movimiento Al Socialismo (MAS) uksatawa sarantaski candidata a la Gobernación La Paz uksaru. Jichhasti jupaxa mayiwa yanapt´awinaka markachirinakata ukhamata yanapt´asiñataki campaña taypinxa, ukhamaraki sarakixa mä debate ukaruxa jajamakiwa sarkirista sasinxa.
LA ALCALDÍA DE ACHOCALLA LANZA A LICITACIÓN LA ENTREGA DEL DESAYUNO ESCOLAR
ACHOCALLA, BOLIVIA (ANB).- Tata Hugo Nina, Secretario Municipal de Desarrollo Humano y Social Achocalla markatxa qhananchiwa niyawa aka markanxa jawillt´asiraki empresas luqt´apxañapataki junt´uma taqi yatiqirinakaru niya anata paxsina.
TRABAJADORES BLOQUEAN LA EX TRANCA DE SENKATA EXIGIENDO EL PAGO DE SALARIOS Y BENEFICIOS SOCIALES
EL ALTO, BOLIVIA (ANB).- Jichhuruxa walja irnaqirinakawa empresa INI uksatxa thakhi jist´antawayapxi ex Tranca de Senkata El Alto markanxa, jupanakaxa mayipxiwa empresa ukax phuqtxañapa payllawinaka irnaqirinakaru.


text:
- I. Democracia y estado de derecho
- 1. Democracia ukata Estado de Derecho sutinchata kamachinaka ch’amanchañataki
- 2. Suma Democracia taypina jikxatasiñataki ukata Partido Político mayachäwinaka ch’amañchañataki
- 3. Perú Markasa Jakäwinakapa Ch’amañchañataki
- 4. Aruskipäwinakasa ukata purapata iyawa säwinakasa thurinchañataki
- 5. Jach’a amtäwinakarjama ukata aruskipt’ata wakicht’äwinakaru Gobierno taypita yanapañataki, Perú markasa layku qhana apnaqäwinaka chhijnuqayañataki
- 6. Anqäxa markanakampi jani ch’axwasa utjañataki, Democracia kankañana mayaru tukusa sartañataki
- 7. Jaqikama juchanchasiñaka chhaqtayañataki, Perú marka chuyma ukata jani jasq’arasa utjasiñataki
- 8. Perú marka pachana wiñaya suma jakaña ch’amanchañataki, arusthapïwinaka, qullqinaka ukata p’iqiña kankaña apnaqañanaka taqichiqaru utjañapa layku
- 9. Perú marka pachana utjasiri taqi jaqina suma jakasipxañanakapataki
- II. Equidad y Justicia Social
- 10. Wajcha kankañana jakaña kutjtayañataki
- 11. Taqi jaqisa jani jisk’achasisa khuskhachasiña chuymampi sartañanakapataki
- 12. Estado ch’ullqi yatiña utanakana taqi jaqina jani qullqita yatiñanakapataki, jakäwinakasa ukata chuyma jañura anatt’äwinaka ch’amanchasiñanakapataki
- 13. Estado qullaña utanakana taqi jaqina suma qullayasiñanakapataki, jaqinakjama uñjatañanakapataki
- 14. Taqi jaqina k’uchi ukata jusachaña kankañampi irnaqäwinakaru jawst’atañanakapataki
- 15. Taqi phuqata puraka katuri manq’anaka utjañapa ch’amanchañataki
- 16. Taqi utanakana utjasirinakaru ch’amanchañataki, jisk’a yuqalla imilla, q’axu wayna tawaqu ukata wayna tawaqu suma taqina yäqkaña uywatañanakapataki
- III. Competitividad del País
- 17. Alxasiña alasiña qhatunakana irtañataki qullqi muju ch’amanchañataki
- 18. Taqi jaqinsa uñaqkaña walja qullqi jakiñataki irnaqäwinaka uñstayañataki
- 19. Markanakana wiñaya suma q’uma sartasïwinakapa ch’amanchañataki
- 20. Chiqapa aka uraqi pacha yatiñanaka ukata markanakana yatiñanakapa ch’amanchañataki
- 21. Jaqinakana utanaka utachasiñakapataki ukata kunaymana luratanaka yächañataki
- 22. Purapata yanapt’asïwi kankañampi anqäxa jach’a markanakana qhatunaka jakxatañataki
- 23. Ayllunakana yapu yapuchañanaka ukata uywa mirayañaka ch’amanchañataki
- 28. Perú markana Constitución sutinchata jach’a kamachinaka, Derechos Humanos kamachinaka phuqasiñapataki ukata chiqaparu uñjata utjasiñataki
- 29. Taqi jaqina suma taqi kunatsa yatiñanakapataki, jani khitirusa jasq’arasisa arsusiñanakapataki, yatiyañanaka yänaka taypina irnaqañanakapataki
- 30. Terrorismo sutinchata yanqhachasiña p’iqt’äwinaka chhaqtañapataki, Perú markana jaqinaka suma utjasiñanakapataki
- IV. Estado Eficiente, Transparente y Descentralizado
- 24. Suma qhana Estado ch’amanchañataki
- 25. Democracia kankañana yanapasiñanakapataki Fuerzas Armadas sutinchata mayachäwinaka ch’amanchañataki
- 26. Suma qhana chuyma utjañanaka ch’amanchañataki, jamasata qullqi katuqasirinakaru, jamasata qullqi luririnakaru, jani qullqi iranakapampi phuqirinakaru ukata kunaymana yänaka anqäxa markanakata apanita alakipanakaru ukhama jani aski luräwinakata jithiqañana
- 27. Droga sutiñchata yanqha yänaka pitaña, apnaqaña, luraña chhaqtayañataki


text:
Wali aski isturyanaka Ta willka kuti phaxsi 2015
- 21 willka kuti phaxsi 2015
Bangladesh markarux jallupachax puriniwa, p’iqi usu ukatx jiwa jamuqanak apanisaw kusisi
- 14 willka kuti phaxsi 2015
México markanx mä cárcel de alta seguridad uksatx mä thaqhat jaqiw jamasat mistuwayxatayna
Isturyanaka Ta willka kuti phaxsi, 2015
31 willka kuti phaxsi 2015
Butchulla arurux jayllintäwinakampiw ch'amanchasipki
Butchula aruxa, isla Fraser - Australia markankirinakan arupawa, XX ukatpacha. Jichhax Butchulla arun wakicht'äwipampiw nayrar ch'amanchataski.
30 willka kuti phaxsi 2015
Burkina ukat Burundi yatiqirinakan amuyt'äwipawa, waranqaniruw malaria usut qhisphiyaspa
Moctar Dembele ukat Gerard Niyondiko pani yatiqirinakax Africa markan morbilidad jiwayir usu tukhañatakiw sarantasipki.
25 willka kuti phaxsi 2015
Nepal- Tharu markan markachirinakax anemia falciforme usump jan walt'ayatawa
Aka trastorno ukax awki taykat juti, wilarux oxígeno ukar janiw jasak puriykiti, ukampirus walrak usuyi.
21 willka kuti phaxsi 2015
Buenos Aires markan qullañ utanakanx “Patch Adams” ukanipxaniwa
Argentina marka, Buenos Aires qamäw Senado-x mä kamach jichhakiw apsuwiyapxi, kawkinti qullañ utanakax laruyirinak apnaqapxan wawanak ukhamarak wila masinakpas jan walir purt’asïwinakap anatäwinakamp lart’asïwinakamp atipjañpataki....
18 willka kuti phaxsi 2015
Papa Franciscox sudamerica – Ecuador uksaruw puriwayi
Ecuador markax kimsa tunka maratw papar wasitamp katuqapxatayna.
10 willka kuti phaxsi 2015
Peshawar, Pakistán markan kawkhantï 132 wawar jiwayapkän mä machaq yatiqañ utaw ch'ujtaw sarantayaski
Peshawar por la Paz yatiqañ utax 6 uru llamayu phaxsin 2015 maran inawurasiwayi, amtäwipax religiones ukanak sartayañatakiwa, imill wawanakataki. Global Voices ukankirix maynimp maynimpiw arsukipt'i.
7 willka kuti phaxsi 2015
Internet ukax Rusia markanx violación uka uñt'ayañampix yanapt'iwa
Redes sociales predadores sexuales ukatakix askiwa, Interne uka warminakarux uñt'ayarakiwa.


text:
Uma
Uma (kastilla aru: Agua), H2O, taqi uraqin utjiritakixa, umax wali askipuniwa. Jan umampix janiw khitis jakksnati; uywanakas ni jaqisa. Ukjamaraki umax uraqpachan yäqatañapa.
Kunayman Umanaka[trukaña | chimp askichaña]
Jach'a Lamar Qutanaka[trukaña | chimp askichaña]
Aka uraqpachanxa jach'a lamar qutanakax taqinpunwa utji, ukjamipansti umakamakirakiw sayantataski.
Yapuchäwimpi Umampi[trukaña | chimp askichaña]
Jaqimpi Umampi[trukaña | chimp askichaña]
- Commons katt'ana uñnaqa Uma.
- Chhullunkhaya
- Juwri


text:
Wali aski isturyanaka Ta taypi sata phaxsi 2015
- 10 taypi sata phaxsi 2015
Samart'añatakix wali jayw sarapxi: Croacia-Serbia qurpas makiptasaw mayn mayn arst'apxi
Isturyanaka Ta taypi sata phaxsi, 2015
29 taypi sata phaxsi 2015
Inas jan yatkstati —ukampirus kastillan arx yattawa, ukakipkarakiw árabe arx yattaxa
Joy Diaz jupax inglés ukat castellano aru arst'asiñ yati. Kunapachatï wawapan árabe yatichiripar uñt'katan ukhax jupax qawqha artï árabe ukan yatkatayn ukwa amuyt'asitayna.
25 taypi sata phaxsi 2015
São Paulo markana, Foro Social Mundial de las Migraciones ukax 2016 maran wakicht’asini
"Forox markan movimientos sociales utjkï ukar ch'amanchañatakiwa, juk'ampis markat jach'a markar saririnakxat arst'añatakiwa".
20 taypi sata phaxsi 2015
Tifón Koppu ukax Filipinas uksanw yapu yapuchäwinakar jan walt'ayawayi
Koppu ukax aka maranx paykutiw Filipinas uksan jan walt'ayawayi. Ukampirus yapu yapuchäwinakaruw sint jan walt'ayawayi.
17 taypi sata phaxsi 2015
Sinfonía por el Perú ukax wawanakaruw jaylliwtuq yaticht'i
"Jaylliwix jiwasan utjiris juk'amp jach'anchañatakiwa", Sinfonía por el Perú ukax pisin jakasir wawanakar waynanakar yanapt'añatakiwa,
13 taypi sata phaxsi 2015
Qawqha jaqis premio Nobel Peace Summit ukat mä Grammy Latino uka pachp simananx katuqpacha
Artista René Pérez jilax qhipa maranakanx arup ist'ayi, prisionero político puertoriqueño Oscar López Rivera jupar antutapxañapatakiw juk'ampis arst'i.
6 taypi sata phaxsi 2015
Hong Kong uksanx jayllintirinakax “jan ist'añ jaylliw” apnaqäwit unxtasipxi
"Hong Kong uksan jaqinakax wawanakan derechunakap arxatapxañapawa. Nayrjax jallintañ yänak estación ukar apañax iyawasatanwa. Kunats jichhax jan iyawsatapacha?